Τελικό διαγώνισμα στη Φυσική Γ Λυκείου. – Υλικό Φυσικής – Χημείας\nΤελικό διαγώνισμα στη Φυσική Γ Λυκείου.\nby Μαστροδήμος Πανταζής 28/04/2019 09/06/2021\nΠαρακάτω θα βρείτε το τελικό διαγώνισμα στη Φυσική Γ Λυκείου.\nΠηγές για το διαγώνισμα που ακολουθεί είναι το study4exams και φυσικά το Υλικό Φυσικής -Χημείας. Οι λύσεις είναι γραμμένες από το Κώστα Ψυλάκο, τον οποίο και ευχαριστώ θερμά.Ο Κώστας είναι μια κατηγορία μόνος του! Ξέχασα το Θέμα Α. Α1)γ Α2)α Α3)δ Α4)β Α5) όλα Λάθος. Καλό μήνα με Υγεία σε όλους μας.\nΕυχαριστώ πολύ τον Συνάδελφο Παύλο Κοτσωνό για την επισήμανση του λάθους στο Β3.\nΚαλημέρα Ζηκο και χρόνια πολλά.\nΣου εύχομαι να τρέξεις πολλούς μαραθωνιους ακόμα\nΔιάβασα από κινητό στα γρήγορα το διαγώνισμα που προτείνεις.\nΜια ερώτηση για το Α1\nΟ χρόνος ημισειας ζωής συνδέεται με μεγέθη που μειώνονται εκθετικά.\nΗ ενέργεια της φθινουσας μειώνεται εκθετικά με το χρόνο;\nΑν όχι , πρέπει να επιμένουμε και να διαφημιζουμε τέτοια ερωτήματα ;\nΘοδωρή Χρόνια πολλά σε σένα και την οικογένειά σου.Σε ευχαριστώ πολύ για τις ευχές. Φυσικά και έχεις δίκιο στην παρατήρησή σου για την ενέργεια στη φθίνουσα ταλάντωση. Θα το διορθώσω, φίλε, βέβαια εγώ κάνω παρόμοια θέματα στους μαθητές μου για να είμαι σίγουρος. Σε ευχαριστώ πολύ για τη τοποθέτησή σου στο διαγώνισμα που από παράδοση κάνουμε κάθε χρόνο στο σχολείο.Απλά προσπαθώ να είμαι μέσα σε αυτά που προτείνονται από πολλούς συναδέλφους.Κάθε άλλη παρατήρηση ευπρόσδεκτη.\nΚαλησπέρα και Χρόνια Πολλά Ζήκο.\nΣε ευχαριστώ για το διαγώνισμα που μοιράστηκες μαζί μας.\nΚαταλαβαίνω Ζηκο το πνεύμα, απλά εγώ είμαι της άλλης σχολής. Και επειδή οι συνάδελφοι που θα είναι στην επιτροπή, πιθανά διαβάζουν το υλικονετ καλό θα είναι να τους υποδεικνυουμε και να τους υπενθυμίζουμε τις ασάφειες του σχολικού..\nΣε πρώτη ανάγνωση το διαγώνισμα είναι ζόρικο και θέλει χαρτί και μολύβι που θα αργήσω να βρω ..\nΦίλε έχεις δίκιο. Δυστυχώς προσπαθούμε να τους προετοιμάσουμε όσο καλύτερα μπορούμε, υπερβάλλοντας τις περισσότερες φορές. Το διαγώνισμα είναι σίγουρα δύσκολο. Τους δίνουμε περισσότερο χρόνο απο τρεις ώρες. Προσπαθούμε να έρχονται στο Σχολείο να δουλεύουμε μαζί όσο καλύτερα μπορούμε. Να είσαι πάντα καλά.\nΑνέβασα τις λύσεις του τελικού διαγωνίσματος Γ Λυκείου. Καλό μήνα με Υγεία σε όλους μας.\nΖηκο καλησπερα και απο εδω και καλο μηνα !\nΔεν ηξερα οτι ειχες αναρτήσει τις λυσεις που σου εστειλα ,με ενημερωσε ο Παυλος ο Κοτσωνος ο οποιος και μου ειπε το προβληματακι που ειχε το Β3 . Στην συνεχεια εκανα την απαραιτητη διορθωση .Να εισαι καλα Παυλο γιατι μου ειχε διαφυγει μιας και με απασχολησε αρχικα το σωμα στο αριστερο ελατηριο και στην συνεχεια το σωμα στο δεξι ελατηριο .\nΖηκο αν ηξερα οτι θα τα ανεβαζες θα τα ειχα γραψει πολυ καλυτερα . Νομιζα οτι ηταν απλα για διασταυρωση λυσεων.\nΦυσικα δεν υπαρχει θεμα ,απλα για να ειναι οσο το δυνατον πιο ευανάγνωστες οι λυσεις ,μηπως κατι δεν φαινεται καλα ή αιτιολογείται εν συντομία . Πιστευω να ειμαστε ΟΚ τωρα .\nΣε ευχαριστω πολυ Ζηκο . Καλο βραδυ !\nΚαλό μήνα και καλό βράδυ, Κώστα, Παύλο. Σας ευχαριστώ πολύ.


Που είναι το “ρεύμα” Σαμαρά; – Δανειολήπτες ενημερωμένοι και όχι απελπισμένοι\nΠου είναι το “ρεύμα” Σαμαρά;\n12/06/2012 begar\t2 Σχόλια\nΠου είναι όμως αυτό το “ρεύμα”;\nEλλείψη του Λάος, με τον Τζημερο ακυρωμένο από τη γλοιώδη επιστολή του στη Μέρκελ και τον Καμένο εξαφανισμένο από τα κανάλια ( μήπως γιατί έχει επί της ουσίας αντιμνημονιακές διαφωνίες με τους νταβατζήδες;) η επιλογή των ναζιστών της Χρυσής Αυγής (που επί της ουσίας είναι οι μπράβοι των νταβατζήδων) για να μαντρώσει τους οργισμένους δεξιούς ψηφοφόρους συνιστά καταστρεπτική για τη χωρά και τη Δημοκρατία επιλογή και ανίερη “συμμαχία με τον Διάβολο”.\nΥΓ: Δεν ξέρω αλλά αυτές οι επαναλαμβανόμενες σκηνές με το Σαμαρά και το κοριτσάκι να του δίνει λουλούδια και μετά με το “καφέ της παρηγοριάς” δεν θυμιζουν προεκλογική εκστρατεία αλλά αποχαιρετιστήριες εκδηλώσεις σε πολιτική κηδεία- η Ντόρα τις σχεδίασε;-\n← Αυξήσεις μισθών, «χάρισμα» χρεών και τιμωρία ενόχων υποσχέθηκε ο Α. Τσίπρας\nΣτην Ελλάδα της κατοχής το 2 είναι μεγαλύτερο από το 15! →\n2 σκέψεις σχετικά με το “Που είναι το “ρεύμα” Σαμαρά;”\nρεύμα Σαμαρά όπως λέμε το ρεύμα του ποταμού της ΔΕΗ της θάλασσας… όλα κάπου τελειώνουν ακόμα και των γραφικών Σα(χλα)μαράδων) και το όνειρο μετατρέπετε σε εφιάλτης που έχει κρεμάλες και κατασχέσεις / δεσμεύσεις περιουσιών τώρα θα πρέπει τα δύο παλιά κόμματα να επιστρέψουν τα δάνεια που είχα πάρει έως το 2020 και αν δεν έχουν υπόχρεοι είναι οι αρχηγοί τους…\nΓράφει ο Κώστας Αναγνωστάκης (ΕΜΠ)\nΑγαπητέ κ. Νικολόπουλε.\nΣίγουρα δεν υπάρχει κανένα ρεύμα Σαμαρά. Συμφωνώ μαζί σας. Όμως που είδατε το ρεύμα Τσίπρα; Αλήθεια που είδατε τις γεμάτες Πλατείες; Καμιά 300σαριά άτομα απλωμένα να κόβουν βόλτες με φόντο την κίνηση στους γύρω δρόμους. Εγώ πάντως αυτό βλέπω. Δεν έχετε καταλάβει ότι κανείς δεν ασχολείται με συγκεντρώσεις. Εκτός εάν διαβάζεται Αυριανή με πρωτοσέλιδο τον Τσίπρα και δίπλα φωτογραφίες από τις πράγματι μεγάλες, συγκεντρώσεις του ΠΑΣΟΚ την δεκαετία του ’80. Εντάξει καταλαβαίνω ότι πολλοί θέλετε να ζήσετε και πάλι το ίδιο όνειρο, ως παλαιοί Πασόκοι. Όμως ο κόσμος έχει ξυπνήσει, έχει καταλάβει το δούλεμα. Εάν ψηφίσει Συριζα θα το κάνει γιατί έχει σιχαθεί τους άλλους και όχι γιατί πιστεύει το συνοθύλευμα απόψεων και ιδεών. Καλά ξυπνητούρια…


9χρονη από την Αριζόνα πέθανε μετά από σοβαρή προσβολή από ψείρες\nΟι αστυνομικοί είπαν πως είδαν ζωύφια να καλύπτουν το πρόσωπο του νεκρού κοριτσιού.\nΗ μητέρα και η γιαγιά ενός 9χρονου κοριτσιού από την Αριζόνα κατηγορήθηκαν για φόνο αφού οι Αρχές ανακάλυψαν ότι το παιδί υπέφερε από σοβαρή προσβολή από ψείρες όταν πέθανε, σύμφωνα με αναφορές.\nΗ 38χρονη Sandra Kraykovich, και η 64χρονη Elizabeth Kraykovich, κατηγορήθηκαν αρχικά για κακοποίηση ανηλίκων και συνελήφθησαν τον Μάρτιο μετά τον θάνατο του κοριτσιού.\nΜια αυτοψία διαπίστωσε ότι η 9χρονη πέθανε από αναιμία, η οποία προκλήθηκε από ακατάσχετη αιμορραγία στο κρανίο του, σύμφωνα με τον ιατροδικαστή Gregory Hess. Ο ίδιος πρόσθεσε μάλιστα πως εκτός από αιμορραγία εντοπίστηκε και υγρό στους πνεύμονες του κοριτσιού, νέκρωση του ήπατος και έλλειψη σιδήρου.\nΤα αδέρφια της, 11 και 13 χρονών, τα οποία επίσης υπέφεραν από σοβαρή προσβολή από ψείρες, τέθηκαν υπό την επιμέλεια συγγενών, σύμφωνα με την Arizona Daily Star.\nΗ Sandra είπε στην αστυνομία ότι η 9χρονη κόρη της έπασχε από αναιμία και ήταν άρρωστη από τις 15 Μαρτίου – περιγράφοντας τα συμπτώματα ως εμετό, πυρετό, πονοκέφαλο, δυσκολία στην αναπνοή και προβλήματα ισορροπίας.\nΟι αστυνομικοί εξέφρασαν ανησυχίες για τις συνθήκες διαβίωσης στο σπίτι της οικογένειας, ενώ περιέγραψαν πως είδαν ζωύφια να καλύπτουν το πρόσωπο του νεκρού κοριτσιού.\n«Μετά από προσεκτικότερη εξέταση ανακαλύφθηκε ότι υπήρχε τεράστια ποσότητα ψειρών στα μαλλιά της», είπαν οι πρώτοι ανταποκριτές στην αστυνομία, ανέφερε το KGUN.\nΈνα από τα μεγαλύτερα αδέρφια φέρεται να είπε στους ερευνητές ότι η μητέρα τους είχε προσπαθήσει να θεραπεύσει τις ψείρες χρησιμοποιώντας στοματικό διάλυμα.\nΗ Sandra είπε ότι είχε σκεφτεί να πάει την κόρη της στο νοσοκομείο, αλλά άλλαξε γνώμη όταν επέστρεψε σπίτι και τη βρήκε να κοιμάται, σύμφωνα με το KOLD.\nΌταν η αστυνομία έλεγξε το τηλέφωνο της Sandra, είδαν πως είχε στείλει μήνυμα στον σύντροφό της λέγοντας ότι έπρεπε να πάει την κόρη της στα επείγοντα.\n«Ω Θεέ μου. Άκου, είμαι στο δωμάτιό μου και με φώναξε η μαμά μου. Η (Όνομα της κόρης) ρωτούσε αν μπορούσα να την ελέγξω για να βεβαιωθώ ότι δεν πεθαίνει», έλεγε το μήνυμα της Sandra προς τον σύντροφό της στις 21 Μαρτίου. Εκείνος την παρότρυνε να πάει το κορίτσι στο νοσοκομείο, αλλά αυτή δεν το έκανε.\nΗ Sandra είπε στους ερευνητές ότι συνειδητοποίησε ότι αν η κόρη της είχε λάβει ιατρική φροντίδα, θα ήταν ακόμα ζωντανή - προσθέτοντας ότι θα έπρεπε να είχε ζητήσει βοήθεια, αλλά δεν το έκανε λόγω της προσβολής από ψείρες.\nΟι ντετέκτιβ της μονάδας σωματικής κακοποίησης παιδιών απήγγειλαν κατηγορίες στις δύο γυναίκες για κακοποίηση ανηλίκων. Αργότερα κατηγορήθηκαν και για φόνο πρώτου βαθμού.


Στα προκριματικά του Europa League η Ανόρθωση , 24Sports & News\n21 ΜΑΪΟΥ 2021 - 14:41\nΕκεί που όλα έδειχναν πως η Ανόρθωση (Κυπελλούχος Κύπρου) θα ξεκινήσει το Ευρωπαϊκό της ταξίδι από την νεοσύστατη διοργάνωση του Conference League ήρθε η… ανατροπή!\nΜία εξαιρετικά θετική εξέλιξη για την Κυπριακή ομάδα που της δίνει το δικαίωμα να αγωνιστεί στα προκριματικά του Europa League (3ος γύρος) και να διεκδικήσει την συμμετοχή της στους ομίλους της διοργάνωσης.\nΕτσι, η Ανόρθωση θα ξεκινήσει δύο εβδομάδες αργότερα τις επίσημες της υποχρεώσεις (05 Αυγούστου 2021 & η ρεβάνς στις 12 Αυγούστου) και θα αγωνιστεί σε τέσσερα τουλάχιστον παιχνίδια στην Ευρώπη.\nΑυτό θα συμβεί καθώς σε πιθανό αποκλεισμό από τον 3ο προκριματικό γύρο του Europa League, η Ανόρθωση θα έχει την ευκαιρία να διεκδικήσει την είσοδό της στους ομίλους του του Conference League μέσω των play-off που πραγματοποιούνται στις 19 & 26 Αυγούστου.\nΝα σημειώσουμε πως για να πάρει μέρος στους ομίλους του Europa League θα χρειαστεί να ξεπεράσει το «εμπόδιο» δύο ομάδων.\nΟλο αυτό συνέβη καθώς είναι η 1η σεζόν του Conference League, εκεί όπου ο νικητής της σεζόν 2021/2022 θα πάρει εισιτήριο για το Europa League της επόμενης σεζόν (2022/2023). Εφόσον δεν υπάρχει τώρα αυτή η ομάδα, λόγω της πρεμιέρας της διοργάνωσης, προκύπτουν διάφορες ανακατατάξεις στις λίστες, οι οποίες ευνόησαν την Ανόρθωση.\nΟι ημερομηνίες σε ενδεχόμενες προκρίσεις των Κυπριακών ομάδων\nΠαρακάτω θα δούμε τις ημερομηνίες των αναμετρήσεων που θα κληθούν να αγωνιστούν οι Κυπριακές ομάδες σε περίπτωση που προχωρήσουν στον θεσμό.\n-3ος προκριματικός γύρος Champions League\nΠρώτος αγώνας: 3-4 Αυγούστου 2021\nΔεύτερος αγώνας: 10 Αυγούστου 2021\n-Play offs Champions League\nΠρώτος αγώνας: 17-18 Αυγούστου 2021\nΔεύτερος αγώνας: 24-25 Αυγούστου 2021\n–Ομιλοι Champions League\n1η αγωνιστική στις 14-15 Σεπτεμβρίου 2021\nΠρώτος αγώνας: 19 Αυγούστου 2021\nΔεύτερος αγώνας: 26 Αυγούστου 2021\n–Ομιλοι Europa League\n1η αγωνιστική στις 16 Σεπτεμβρίου 2021\nΓια τον Απόλλωνα και την ΑΕΛ Λεμεσού\n3ος προκριματικός γύρος Europa Conference League\nΠρώτος αγώνας: 5 Αυγούστου 2021\nΔεύτερος αγώνας: 12 Αυγούστου 2021\n–Play off Europa Conference League\nΚλήρωση: 02 Αυγούστου 2021\n-Ομιλοι Europa Conference League\nΤο Ευρωπαϊκό Πρωτάθλημα ποδοσφαίρου πλησιάζει και στο BetMarket.com.cy θα βρείτε πολλές ενότητες για την διοργάνωση όπως τις αποδόσεις και τους τζίρους των αγώνων, το τηλεοπτικό πρόγραμμα, τους ομίλους και τις βαθμολογίες αλλά και τις διασταυρώσεις Euro 2020 από την φάση των 16 μέχρι και τον τελικό.\nΕπιπλέον, μπορείτε να διαβάσετε πολλά και ενδιαφέροντα αφιερώματα στις ομάδες αλλά και σε παλαιότερες διοργανώσεις που έμειναν στην ιστορία.


Μοιρασιά στην Ηλιούπολη - Novasports.gr\nΜοιρασιά στην Ηλιούπολη\n19/12/2010 • 18:01\nΤο τελικό αποτέλεσμα κρίνεται δίκαιο και επισφράγισε τις προσπάθειες των παικτών σε ένα ματς που είχε δύο όψεις.\nΤο παιχνίδι ήταν αρκετά καλό στο πρώτο ημίχρονο καθώς οι αντίπαλοι είχαν ρυθμό και αναζήτησαν το γκολ. Η ομάδα της Κομοτηνής φάνηκε να. πατάει καλύτερα στον αγωνιστικό χώρο αλλά όποτε βρέθηκε σε θέση βολής, δεν κατάφερε να σκοράρει αφού ο τερματοφύλακας των γηπεδούχων, Μάραμα, όποτε χρειάστηκε, δήλωσε «παρών». Η πιο σημαντική φάση ήταν αυτή του 41' όταν ο γκολκίπερ των «κυανέρυθρων» απέκρουσε με μεγάλη δυσκολία το φάουλ του Παπουλή.\nΑπό την πλευρά της, και η Ηλιούπολη ήταν απειλητική όμως και οι δικοί της παίκτες δεν αξιοποίησαν τις ευκαιρίες που τους παρουσιάστηκαν.\nΣτην επανάληψη, το. σκηνικό δεν άλλαξε και τα ματς συνέχισε να βρίσκεται στην κόψη του ξυραφιού. Με την πάροδο του χρόνου, όμως, ο ρυθμός έπεσε και το 0-0 ήρθε απόλυτα φυσιολογικά με αποτέλεσμα οι δύο ομάδες να κερδίσουν από ένα βαθμό.\nΗΛΙΟΥΠΟΛΗ (Αλέξης Αλεξίου): Μάραμα, Λεοντίου, Ουρόσεβιτς, Νικολόπουλος, Σικαλιάς, Στεφανίδης, Φούφουλας, Θάνος, Κάμπας, Ηλιόπουλος, Μπέριος.\nΠΑΝΘΡΑΚΙΚΟΣ (Εμίλιο Φερέρα): Κουτσόπουλος, Κανωτίδης, Τζιωρτζόπουλος, Νατσούρας, Ζησόπουλος, Λόπεζ, Άλβες, Παπουλής, Ρεκλεΐτης, Σουλτανίδης, Πάγκαλος.


ΙΟΒΕ: Το 27% ανεργίας δεν είναι βιώσιμο - Marketnews.gr\nΣΚΑΪ Τρίτη, 2 Απρ '13\nΤο 27% ανεργίας στη χώρα μας δεν είναι βιώσιμο τόνισε στον ΣΚΑΪ ο διευθυντής έρευνας του ΙΟΒΕ Άγγελος Τσακανίκας, αναφέροντας χαρακτηριστικά ότι αν σε άλλες χώρες του εξωτερικού η ανεργία φτάσει σε διψήφιο νούμερο «πέφτουν κυβερνήσεις.»\n«Κοιτάμε τη μακροχρόνια ανεργία• σε αυτά τα επίπεδα δεν κοιτάμε το 26, 27% ή το 28%» ανέφερε. Σημείωσε δε, ότι πάνω από το 60% των ανέργων είναι άνεργοι πάνω από 12 μήνες και απαξιώνονται έτσι εργασιακά.\n«Οι μεγαλύτεροι σε ηλικία δεν είναι διατεθειμένοι να δεχθούν χαμηλούς μισθούς, ενώ ακόμη και στα υψηλά μορφωτικά επίπεδα το επίπεδο της ανεργίας είναι υψηλό» εξήγησε ο κ. Τσακανίκας. Πρέπει να μπει η ιδέα στους νεαρούς να φτιάξουν οι ίδιοι μια επιχείρηση πρόσθεσε.\nΣημειώνεται ότι από σήμερα Τρίτη αναρτήθηκαν στην ιστοσελίδα του υπουργείου Εργασίας οι πληροφορίες για την πρώτη δράση του υπουργείου στο πλαίσιο του Εθνικού Σχεδίου Δράσης για τους Νέους. Το πρόγραμμα αφορά νέους ανέργους που επιθυμούν να ενταχθούν σε προγράμματα για κατάρτιση και απασχόληση.\nΗ ηλεκτρονική υποβολή των αιτήσεων θα ξεκινήσει στις 15 Απριλίου και θα λήξει στις 22 Μαίου.


Ο γενικός διευθυντής της Volterra Παναγιώτης Νίκου "Ηρθαμε για να μείνουμε"\nΟ γενικός διευθυντής της Volterra Παναγιώτης Νίκου: "Ηρθαμε για να μείνουμε"\n"Ήρθαμε για να μείνουμε" στην αγορά ηλεκτρικής ενέργειας είναι το ξεκάθαρο μήνυμα του γενικού διευθυντή της Volterra κ. Παναγιώτη Νίκου με συνέντευξη που παραχώρησε στο “b.e.”. Κρατώντας χαμηλούς τόνους, ο κ. Νίκου ξεκαθαρίζει πως η εταιρεία έχει πελατοκεντρικό χαρακτήρα, ενώ η ανάπτυξή της συντελείται με σωστά βήματα, σε στέρεες βάσεις και χωρίς τυμπανοκρουσίες. Σχετικά με την αγορά ηλεκτρικής ενέργειας ο κ. Νίκου θεωρεί πως ο δρόμος για την απελευθέρωσή της είναι ακόμα μακρύς.\n1. Πώς βλέπετε να εξελίσσεται η λιανική αγορά ηλεκτρισμού στην Ελλάδα;\nΟι καταναλωτές Η.Ε. στην Ελλάδα έχουν ανάγκη τον υγιή ανταγωνισμό που τα τελευταία χρόνια άρχισε να δημιουργείται με την παρουσία ιδιωτικών εταιρειών παρόχων (προμηθευτών) ηλεκτρισμού στην λιανική αγορά.\nΣήμερα ή ΔΕΗ κατέχει μερίδιο στην Ελληνική λιανική αγορά σε ποσοστό 97%. Αυτό σημαίνει ότι η αγορά δεν είναι πλήρως απελευθερωμένη όπως είναι στις περισσότερες χώρες της ΕΕ. Έτσι κυριαρχεί σαν μονοπώλιο η ΔΕΗ. Ο δρόμος για την πλήρη απελευθέρωση είναι ακόμα μακρύς. Εμείς σαν εταιρεία παροχής προσπαθούμε να βοηθήσουμε για μία υγιή εξέλιξη των κανόνων που δίνουν ευκαιρίες στους καταναλωτές να επιλέγουν με τα δικά τους κριτήρια τον προμηθευτή τους.\n2. Ποια μέτρα πιστεύετε ότι πρέπει να ληφθούν προκειμένου να προχωρήσει ή απελευθέρωση της αγοράς ηλεκτρικής ενέργειας και να υπάρξει πραγματικός ανταγωνισμός;\nΔεν χρειάζεται να ανακαλύψουμε το ζεστό νερό. Υπάρχουν ήδη κανονισμοί, οδηγίες και μέτρα που ήδη εφαρμόζονται στις χώρες τις Ε.Ε. Αυτό είναι το πλαίσιο και η βάση εξέλιξης της λιανικής αγοράς. Η χώρα μας έχει κάνει βήματα στην κατεύθυνση αυτή θα πρέπει όμως να κάνει πολλά ακόμη. Η εφαρμογή του ΝΟΜΕ θα ήταν ένα καλό πρώτο βήμα. Oι λύσεις και οι εφαρμογές άπτονται πολιτικών αποφάσεων. Επίσης, η εφαρμογή και υιοθέτηση του χρηματιστηρίου ενέργειας θα βοηθήσει προς την κατεύθυνση της ενοποίησης των αγορών ενέργειας με άμεση ωφέλεια του τελικού καταναλωτή.\n3. Ποιοί είναι οι στόχοι σας όσον αφορά στο μερίδιο αγοράς και σε ποιες ομάδες πελατών απευθύνεστε κυρίως σήμερα;\nΌπως έχουμε καταστήσει σαφές και σε παρεμβάσεις μας, σαν εταιρεία είμαστε εδώ για να μείνουμε.\nΗ παρουσία μας στην αγορά εκτιμάται καθημερινά απ’ όλο και περισσότερους καταναλωτές γιατί διέπεται από τις αρχές της διαφάνειας, του σεβασμού του υγιούς ανταγωνισμού καθώς και της τήρησης και αποδοχής όλων των κανόνων που πηγάζουν από τις ρυθμιστικές αρχές που ασχολούνται με την αγορά Η.Ε. Σχετικά με τις ομάδες καταναλωτών απευθυνόμαστε σε καταναλωτές Μέσης και Χαμηλής Τάσης, με έμφαση σε μεγάλες βιομηχανίες και εμπορικά καταστήματα/επαγγελματικά τιμολόγια.\n4. Σχεδιάζετε να διευρύνετε την παρουσία της εταιρείας στην αγορά; Και αν ναι ποια θα είναι τα επόμενα βήματα;\nΗ εταιρεία μας έχει στόχους και στρατηγικό σχέδιο επίτευξης των στόχων. Το σχέδιό μας είναι προσαρμοσμένο στις σημερινές συνθήκες της αγοράς και γενικότερα στην Ελληνική πραγματικότητα.\n5. Διαθέτετε στοχευμένα πακέτα ανά κατηγορία καταναλωτών; Ποιο θεωρείτε ότι είναι το ανταγωνιστικό πλεονέκτημα της εταιρείας;\nΈχουμε ήδη πακέτα για διάφορες κατηγορίες πελατών. Το συγκριτικό μας πλεονέκτημα είναι εργαλείο της στρατηγικής μας και δεν το διατυμπανίζουμε. Όσοι μας προτιμούν το καταλαβαίνουν στην πράξη. Η πολιτική μας έχει πελατοκεντρικό χαρακτήρα. Θέλουμε ενήμερους πελάτες, προτεραιότητά μας η εξυπηρέτησή τους.\n6. Ποια είναι τα επενδυτικά σας πλάνα; Σχεδιάζετε να επεκταθείτε και σε άλλους τομείς της αγοράς;\nΈχουμε σχέδια για το μέλλον της εταιρείας. Οι εταιρείες πρέπει να μεγαλώνουν και να επεκτείνονται με σωστά βήματα και σε στέρεες βάσεις χωρίς τυμπανοκρουσίες και πυροτεχνήματα. Αυτή είναι η βασική φιλοσοφία μας. Είναι αποτέλεσμα αρμονικής συνεργασίας μετόχων και management. Έχουμε όραμα για την εταιρεία και έχουμε δυνατότητες και θα εξελιχθούμε σε πολλούς τομείς του πεδίου της Η.Ε. Γ’ αυτό το όραμα εργαζόμαστε σκληρά καθημερινά με ήθος και επαγγελματισμό.


ΕΠΙΤΡΟΠΗ ΕΝΗΜΕΡΩΣΕΩΣ ΕΠΙ ΤΩΝ ΕΘΝΙΚΩΝ ΘΕΜΑΤΩΝ: H ενεργειακή στρατηγική της Ευρώπης και ο South Stream\nH ενεργειακή στρατηγική της Ευρώπης και ο South Stream\nΗ ανακοίνωση του Προέδρου Vladimir Putin την 1η Δεκεμβρίου ότι η Ρωσία εγκαταλείπει τα σχέδια για την κατασκευή ενός αγωγού φυσικού αερίου αξίας 50 δισεκατομμυρίων δολαρίων, ρίχνει το γάντι στην Ευρωπαϊκή Ένωση και στα 28 κράτη μέλη της.\nΑν ο Putin επιμείνει με την πολιτική του να εγκαταλείψει το έργο του South Stream, που θα προμήθευε τη Νοτιοανατολική Ευρώπη με φυσικό αέριο από τη Ρωσία, η κίνηση αυτή θα μπορούσε να αποβεί καθοριστική για την ενεργειακή στρατηγική της ΕΕ, εάν η ΕΕ αξιοποιήσει αυτή την ευκαιρία.\nΓια αρχή, η εγκατάλειψη του South Stream θα μπορούσε να επιταχύνει τη διαφοροποίηση των πηγών ενέργειας της Ευρώπης. Θα μπορούσε επίσης να ενθαρρύνει τη διαφάνεια στον τομέα της ενέργειας. Και θα μπορούσε να μεταπείσει εκείνες τις χώρες της ΕΕ που δεν έχουν ακόμη επικυρώσει το τρίτο ενεργειακό πακέτο της ΕΕ, το οποίο έχει σχεδιαστεί την εισαγωγή του ανταγωνισμού στην ενεργειακή αγορά της Ευρώπης. Αυτά ήταν τα ζητήματα που ο South Stream είχε ως στόχο να παρεμποδίσει.\nΑπό την αρχή, ο South Stream ήταν ένα σχέδιο που βασιζόταν στην πολιτική και όχι στην οικονομική λογική. Έχοντας δημιουργηθεί αρκετά χρόνια πριν από τον Ρωσικό ενεργειακό κολοσσό Gazprom, ο South Stream σχημάτισε μια κοινοπραξία που συμπεριλάμβανε μεγάλες ενεργειακές εταιρείες από την Αυστρία, την Ιταλία, την Ουγγαρία και τη Βουλγαρία. Το πρόγραμμα είχε τρεις στόχους.\nΟ πρώτος ήταν να παρακάμψει την Ουκρανία ως μια κρίσιμη διαδρομή διέλευσης του Ρωσικού φυσικού αερίου που προορίζεται για τους Ευρωπαίους πελάτες. Η ΕΕ εξαρτάται από τη Ρωσία για το 30% των προμηθειών φυσικού αερίου της. Πάνω από το ήμισυ αυτού του αερίου περνά από την Ουκρανία, με τη χώρα να κερδίζει μεγάλες αμοιβές από τη Ρωσία.\nΟι διαμάχες περί φυσικού αερίου μεταξύ Ουκρανίας και\nΡωσίας το 2005 και το 2009 ενίσχυσαν την άποψή του Κρεμλίνου ότι έπρεπε να μειώσει την εξάρτησή του από την εν λόγω διαδρομή διέλευσης.\nΟ δεύτερος στόχος του South Stream ήταν να εδραιώσει τη λαβή της Ρωσίας επί της Νοτιοανατολικής και της Κεντρικής Ευρώπης με τη δημιουργία ενός αγωγού κάτω από τη Μαύρη Θάλασσα. Ο αγωγός στη συνέχεια θα διέσχιζε τη Βουλγαρία και τη Σερβία, κάνοντας μια διακλάδωση προς τη Βοσνία-Ερζεγοβίνη και την Κροατία και άλλη μια που θα διέσχιζε την Ουγγαρία και θα κατέληγε στην Αυστρία.\nΟ τρίτος στόχος του South Stream ήταν να υπονομεύσει τον αντίπαλο αγωγό φυσικού αερίου Ναμπούκο. Αυτό το κακοσχεδιασμένο έργο δεν έλαβε κάποια σοβαρή πολιτική υποστήριξη από όλα τα κράτη μέλη. Το 2013, ο Nabucco έριξε λευκή πετσέτα αφού ο Διαδριατικός αγωγός φυσικού αερίου κέρδισε μια δημοπρασία για να μεταφέρει φυσικό αέριο από το Αζερμπαϊτζάν στην Νοτιοανατολική Ευρώπη.\nΗ εγκατάλειψη του South Stream δίνει τώρα στους Επιτρόπους Ενεργείας και Ανταγωνισμού της ΕΕ μια ευκαιρία να επιταχύνουν τη διαφοροποίηση των ενεργειακών πηγών της Ευρώπης και να αυξήσουν την ενεργειακή ασφάλεια της ένωσης.\nΗ διαφοροποίηση και η δημιουργία των διασυνδέσεων θα αποδυναμώσει την υπάρχουσα λαβή της Gazprom στους τομείς της ενέργειας σε πολλές από τις χώρες που υποστήριζαν τον South Stream. Μεταξύ των χωρών αυτών περιλαμβάνονται, η Βουλγαρία, η Ουγγαρία, η Γερμανία, η Ιταλία, η Ελλάδα και η Σλοβενία, καθώς και το μη-μέλος της ΕΕ, η Σερβία. Σε διάφορους βαθμούς, όλες εξαρτώνται από τη Ρωσία για το φυσικό τους αέριο.\nΗ διαφοροποίηση των πηγών ενέργειας θα μπορούσε επίσης να έχει ως αποτέλεσμα την καθιέρωση της διαφάνειας των τιμών, των συμβάσεων και των διαδικασιών προμήθειας. Αυτή η διαφάνεια είναι σε πολύ μεγάλο βαθμό ελλιπής, ιδιαίτερα στη Βουλγαρία και στη Σερβία.\nΗ Παγκόσμια Τράπεζα και η Ευρωπαϊκή Τράπεζα για την Ανασυγκρότηση και την Ανάπτυξη έχουν επανειλημμένα επισημάνει την ενδημική διαφθορά που υπάρχει στον τομέα της ενέργειας στην περιοχή, η οποία κυριαρχείται σε μεγάλο βαθμό από την τοπική ολιγαρχία, διεφθαρμένες ελίτ και από Ρωσικά συμφέροντα.\nΤέτοιου είδους παράνομες πρακτικές δημοσιοποιούνται τώρα από τη Nova Bulgaria, ένα νέο κίνημα της κοινωνίας των πολιτών στη Βουλγαρία. Η ομάδα έχει γράψει περί παρασκηνιακών συμφωνιών και δωροδοκιών μεταξύ των πολιτικών, των τοπικών επιχειρηματιών και της Gazprom.\nΣτη συνέχεια, υπάρχει το θέμα της τρίτης δέσμης μέτρων της ΕΕ για την ενέργεια. Ορισμένα μέλη της κοινοπραξίας South Stream, όπως η Βουλγαρία, ήταν διατεθειμένα να αψηφήσουν τη νομοθεσία απελευθέρωσης της ενέργειας της ΕΕ. Οι στενοί δεσμοί με τη Ρωσία υπερίσχυσαν της τήρησης του δικαίου της ΕΕ μέχρι που οι Βρυξέλλες, μαζί με τις Ηνωμένες Πολιτείες, προειδοποίησαν τη Βουλγαρία σχετικά με το τί διακυβεύεται.\nΗ τρίτη δέσμη μέτρων της ΕΕ για την ενέργεια αποσκοπεί στην καθιέρωση μεγαλύτερου ανταγωνισμού με την κατάργηση των ενεργειακών μονοπωλίων. Στην ουσία, αυτό σημαίνει ότι η εταιρεία που προμηθεύει το φυσικό αέριο δεν μπορεί να είναι ιδιοκτήτης του αγωγού. Ο αγωγός πρέπει να είναι ανοικτός σε πρόσβαση τρίτων για να ενισχυθεί ο ανταγωνισμός, κάτι που δεν άρεσε ούτε στη Gazprom, ούτε και στα μέλη της κοινοπραξίας.\nΌταν η Ευρωπαϊκή Επιτροπή υιοθέτησε μια σκληρή στάση σχετικά με την τρίτη δέσμη μέτρων για την ενέργεια προειδοποιώντας τη Βουλγαρία και άλλα κράτη-μέλη της ΕΕ πως θα παραβίαζαν τη νομοθεσία της ΕΕ, η Gazprom την πρώτη φορά, υποτίμησε την πίεση από τις Βρυξέλλες. Η εταιρεία ήταν έτοιμη να δοκιμάσει την αποφασιστικότητα της ΕΕ και της κοινοπραξίας σχετικά με το πακέτο απελευθέρωσης της ενέργειας της ΕΕ, προσφεύγοντας στα δικαστήρια.\nΣτο τέλος, η Ρωσία έκανε πίσω.\nΟ Putin έριξε το φταίξιμο για τον θάνατο του South Stream ξεκάθαρα στην ΕΕ. «Η ΕΕ δεν θα επωφελείται πλέον από το Ρωσικό φυσικό αέριο. Αυτή είναι επιλογή της», είπε όταν ανακοινώθηκε η αποτυχία του προγράμματος. Ωστόσο, με τον Putin να χρειάζεται το κάθε Ευρώ που μπορεί να κερδίσει από τις πωλήσεις φυσικού αερίου στην ΕΕ, η ιδέα του η Gazprom να εγκαταλείψει την Ευρώπη, είναι πολύ παράξενη.


Μελέτη Περίπτωσης: Γιατί είναι απαραίτητη η ασφάλεια χειρισμών φορτίου σε δεξαμενόπλοια; – Isalos.net\nYou are at:Home»Επαγγέλματα»Αξιωματικός Ε.Ν.»Μελέτη Περίπτωσης: Γιατί είναι απαραίτητη η ασφάλεια χειρισμών φορτίου σε δεξαμενόπλοια;\nΜελέτη Περίπτωσης: Γιατί είναι απαραίτητη η ασφάλεια χειρισμών φορτίου σε δεξαμενόπλοια;\n21 March 2020 Αξιωματικός Ε.Ν., Ασφάλεια εν πλω, Γέφυρα, Κατάστρωμα\nΤον Δεκέμβριο του 2019 δόθηκε στη δημοσιότητα το πρώτο πόρισμα (interim report) των εκρήξεων που σημειώθηκαν στο δεξαμενόπλοιο μεταφοράς χημικών «Stolt Groenland» από τον Κλάδο Ναυτικών Ατυχημάτων του Ηνωμένου Βασιλείου (Marine Accident Investigation Branch – MAIB). Σύμφωνα με το πόρισμα, η έκρηξη ήταν αιτία της ρήξης του καταστρώματος κάτω από τo σημείο σύνδεσης των αγωγών φόρτωσης (manifold area). Τι οδήγησε όμως στη ρήξη του καταστρώματος και στη συνέχεια στις δύο ισχυρές εκρήξεις που σημειώθηκαν στο πλοίο; Αυτή την απάντηση θα προσπαθήσουμε να δώσουμε, δίνοντας έμφαση στην ασφάλεια των χειρισμών φορτίου στα δεξαμενόπλοια μεταφοράς χημικών αλλά και στην αναγκαιότητα τήρησης του σχεδιασμού ασφαλούς φόρτωσης και εκφόρτωσης. Ας δούμε όμως το ιστορικό του ταξιδιού του πλοίου από τη φόρτωση μέχρι τη στιγμή της διπλής έκρηξης.\nΗ στιγμή της έκρηξης στο δεξαμενόπλοιο μεταφοράς χημικών «Stolt Groenland» / Πηγή: MAIB Investigation report\nΣτις 17 Αυγούστου 2019, το υπό σημαία Νήσων Κέιμαν «Stolt Groenland» απέπλευσε από το Χιούστον στις ΗΠΑ για το λιμάνι Κόμπε της Ιαπωνίας μέσω της διώρυγας του Παναμά. Το δεξαμενόπλοιο μετέφερε 20 διαφορετικά χημικά φορτία σε 37 από τις 39 δεξαμενές φορτίου (τα χημικά δεξαμενόπλοια μπορούν να μεταφέρουν πλήρως διαχωρισμένα, σε όσες δεξαμενές διαθέτουν, διαφορετικά χημικά φορτία, λόγω ιδιαίτερης κατασκευής του συστήματος φορτοεκφόρτωσής τους με καταδυόμενες αντλίες και ξεχωριστό δίκτυο σωληνώσεων σε κάθε δεξαμενή). Μετά την απόλυτα επιτυχημένη εκφόρτωση τεσσάρων δεξαμενών στο Κόμπε στις 23 Σεπτεμβρίου και έξι δεξαμενών φορτίου στον τερματικό Odfjell στο λιμάνι Ουλσάν της Νότιας Κορέας, μεταξύ 26 και 27 Σεπτεμβρίου, το «Stolt Groenland» προσέδεσε στον προβλήτα Yeompo στο ίδιο λιμάνι.\nΔύο επιπλέον δεξαμενές φορτίου εκφορτώθηκαν με εκφόρτωση από πλοίο σε πλοίο (ship to ship) με το δεξαμενόπλοιο μεταφοράς χημικών «Stolt Voyager». Μετά την επιτυχημένη επιχείρηση, το «Stolt Voyager» προσέδεσε στον προβλήτα μπροστά από την πλώρη του «Stolt Groenland». Περίπου στις 06.00 στις 28 Σεπτεμβρίου, το υπό σημαία Σιγκαπούρης δεξαμενόπλοιο μεταφοράς παραγώγων και χημικών «Bow Dalian» προσέδεσε στη δεξιά πλευρά του «Stolt Groenland». Ακολούθησε η πλήρωση των δεξαμενών φορτίου του «Bow Dalian» με άζωτο, με στόχο την αδρανοποίησή τους, ώστε το πλοίο να μπορέσει ασφαλώς να δεχτεί φορτίο από το «Stolt Groenland».\nΣτις 10.43 ενεργοποιήθηκε η βαλβίδα ασφαλείας ανακούφισης (PV Valve) της δεξιάς δεξαμενής νούμερο 9 του «Stolt Groenland» (9Starboard – 9S), η οποία περιείχε μονομερές στυρολίου (styrene monomer). Περίπου δύο λεπτά αργότερα, ενεργοποιήθηκε στην ίδια δεξαμενή ο συναγερμός (alarm) υψηλής στάθμης φορτίου στο 95% του όγκου στην ίδια δεξαμενή, ενώ αμέσως ακολούθησε ο συναγερμός επιπέδου υπερχείλισης στο 98% του όγκου της δεξαμενής. Οι υπεύθυνοι των χειρισμών φορτίου παρατήρησαν την αστραπιαία αύξηση στην πίεση της δεξαμενής και, πριν προλάβουν να αντιδράσουν, στις 10.50, σημειώθηκε έκρηξη ακολουθούμενη από μια δεύτερη λίγα δευτερόλεπτα αργότερα στον χώρο σύνδεσης αγωγών φόρτωσης πάνω από τη δεξαμενή 9S. Η γλώσσα φωτιάς της έκρηξης πέρασε λίγα μέτρα από τη γέφυρα πάνω από τον προβλήτα ενώ κινούνταν οχήματα πάνω σε αυτήν (εικόνα 1).\nΤα πληρώματα και των δύο πλοίων απελευθέρωσαν χημικό αφρό ως μέσο καταπολέμησης της πυρκαγιάς που προκλήθηκε από την έκρηξη προς τον χώρο σύνδεσης των αγωγών σύνδεσης των πλοίων (manifolds), ενώ στο «Bow Dalian» ενεργοποιήθηκε το σύστημα καταιονισμού (drencher system) στον ίδιο χώρο. Η πυρκαγιά στο «Stolt Groenland» ήταν πολύ έντονη, το πλοίο καλύφθηκε γρήγορα από μαύρο παχύ καπνό και τελικά το πλήρωμά του εγκατέλειψε το πλοίο με τη χρήση της σωσίβιας λέμβου ελεύθερης πτώσης στην πρύμνη, ενώ το πλήρωμα του «Bow Dalian» ανέλαβε να παραλάβει η κορεατική ακτοφυλακή.\nΗ πυρκαγιά καταπολεμήθηκε από ξηράς και ελέγχθηκε το πρωί της επομένης. Η ζημιά στα manifold και στις δεξαμενές 9S και 9 κεντρική (9C) ήταν εκτεταμένη, τραυματίστηκαν δε οι ναύτες που είχαν βάρδια στα manifolds των δύο πλοίων και αρκετοί εργαζόμενοι στον προβλήτα, συμπεριλαμβανομένων των πυροσβεστών και των αστυνομικών κατά τη διάρκεια της κατάσβεσης της πυρκαγιάς.\nΜετά την έρευνα από τους εκπροσώπους του MAIB, διαπιστώθηκαν τα κάτωθι:\n• Το βασικό αίτιο της έκρηξης ήταν η ρήξη του καταστρώματος στη δεξαμενή 9S και η απελευθέρωση αέριου στυρολίου μονομερούς, το οποίο είναι εξαιρετικά εύφλεκτο.\n• Πηγή θερμότητας για την ανάφλεξη μπορεί να θεωρηθεί η ρήξη των ανοξείδωτων ελασμάτων.\nΤι προκάλεσε όμως τη ρήξη του καταστρώματος; Η αιτία φαίνεται να βρίσκεται στην ιδιότητα του συγκεκριμένου φορτίου να πολυμερίζεται και να αυξάνεται ο όγκος και συνεπώς η θερμοκρασία του, που οδηγεί στην επίσπευση της διαδικασίας. Η τεράστια αύξηση, λοιπόν, της πίεσης μέσα στη δεξαμενή οδήγησε στη ρήξη του καταστρώματος, στην απελευθέρωση των αερίων του μονομερούς και σε συνδυασμό με τη θερμότητα που απελευθερώθηκε από τη ρήξη των ελασμάτων στην έκρηξη.\nΠρος αποφυγή του πολυμερισμού στη δεξαμενή φορτίου πριν από τη φόρτωση διαχέονται καταλύτες οι οποίοι διατηρούν σταθερή τη θερμοκρασία στη διάρκεια του ταξιδιού σύμφωνα με τα εγχειρίδια ασφαλούς μεταφοράς του φορτίου (Material Safety Data Sheets – MSDS). Στη συνέχεια παρέχεται στο πλοίο πιστοποιητικό ότι οι καταλύτες θα είναι ενεργοί σε όλη τη διάρκεια του ταξιδιού. Το «Stolt Groenland» ήταν εφοδιασμένο με τέτοιο πιστοποιητικό, όμως δεν είχε λάβει μέριμνα για εφοδιασμό με επιπλέον ποσότητα καταλύτη για να συμπληρώσει στις δεξαμενές κατά τη διάρκεια του ταξιδιού.\nΕπομένως, μέχρι να καταλήξει η έρευνα και να έχουμε το τελικό πόρισμα για τα ακριβή αίτια, μπορούμε να εστιάσουμε στα παρακάτω μέτρα προκειμένου να αποφύγουμε παρόμοια περιστατικά:\n• Τήρηση με λεπτομέρεια όλων των προτεινόμενων μέτρων χειρισμού των φορτίων από τα εγχειρίδια ασφαλούς χειρισμού.\n• Συνεχής έλεγχος της θερμοκρασίας των δεξαμενών που έχουν φορτωθεί φορτία που παρουσιάζουν τον κίνδυνο του πολυμερισμού.\n• Εφοδιασμός με επιπρόσθετη ποσότητα καταλυτών προκειμένου να διασφαλιστεί η σταθεροποίηση της θερμοκρασίας του μονομερούς.\n• Η επιπρόσθετη εκπαίδευση των αξιωματικών και των πληρωμάτων δεξαμενόπλοιων μεταφοράς χημικών στον χειρισμό φορτίων για τα οποία μπορεί να προκύψει κίνδυνος πολυμερισμού.\nΑπόσπασμα από το άρθρο του καπτ. Γέωργιου Γεωργούλη με τίτλο «Ασφάλεια χειρισμών φορτίου σε δεξαμενόπλοια χημικών: Η περίπτωση του «Stolt Groenland»», Ναυτικά Χρονικά, Φεβρουάριος 2020


Χρηματιστήριο Αξιών Αθηνών: Saxo Bank: Tο πρόβλημα δεν είναι η Κύπρος... Το πραγματικό πρόβλημα είναι το ίδιο το ευρώ.. Πλέον στην Ευρωζώνη μπορούν να συμβούν τα πάντα...\nSaxo Bank: Tο πρόβλημα δεν είναι η Κύπρος... Το πραγματικό πρόβλημα είναι το ίδιο το ευρώ.. Πλέον στην Ευρωζώνη μπορούν να συμβούν τα πάντα...\n"Tο πρόβλημα δεν είναι η Κύπρος... Το πραγματικό πρόβλημα είναι το ίδιο το ευρώ...".\nΤην ανωτέρω άποψη διατυπώνει ο διευθύνων σύμβουλος της Saxo Bank, Lars Seier Christensen, αποτιμώντας όλες τις τελευταίες εξελίξεις που αφορούν στο πακέτο διάσωσης της Κύπρου.\nΌπως αναφέρει σε νέο του άρθρο "είναι πράγματι εκπληκτικό το γεγονός πως ένα πακέτο διάσωσης μόλις 10 δισ. ευρώ μπορεί να απασχολήσει ολόκληρο τον κόσμο για τόσες εβδομάδες...".\nΚαι εξηγεί: Το τρομακτικό της υπόθεσης είναι... το πως μια μικρή οικονομία της Ευρωζώνης μπορεί να καταστραφεί μέσα σε ένα σαββατοκύριακο!\nΚαι αναρωτιέται ο Lars Seier Christensen: Τελικά η Κύπρος έκανε τόσο... κακά πράγματα, ώστε να αξίζει μια τόσο άσχημη μοίρα; Όχι, απαντά ο ίδιος και διευκρινίζει: Η Κύπρος εμφάνιζε στο παρελθόν εξαιρετικά νούμερα... σε όρους ανάπτυξης, δημοσίου χρέους και δημοσίων οικονομικών. Ήταν ένα πραγματικό χρηματοπιστωτικό κέντρο. Αλλά τότε τι πήγε στραβά; Ο διευθύνων σύμβουλος της Saxo Bank επισημαίνει: Το κακό ήταν ότι οι Κύπριοι τραπεζίτες θεώρησαν δεδομένο πως οι Ευρωπαίοι ηγέτες θα τους εμπιστευθούν και θα τους στηρίξουν...\nΑλλά ο ίδιος προειδοποιεί: Τα προβλήματα είναι πολύ ευρύτερα και ξεπερνούν την κυπριακή οικονομία. Η επιβολή δρακόντειων περιοριστικών μέτρων στην κίνηση κεφαλαίν στην Κύπρο σημαίνει το εξής: Το project του ευρώ δεν είναι πια το ίδιο. Πλέον υπάρχουν δύο... ευρώ. Εκείνο στο οποίο επιβάλλονται περιορισμοί (Λευκωσία) και το ελεύθερο (υπόλοιπη Ευρωζώνη).\n"Πλέον γινόμαστε όλοι μάρτυρες μεγάλων αλλαγών στην Ευρωζώνη. Πλέον μπορούν να συμβούν τα πάντα, μετά τα όσα έγιναν στην Κύπρο...", εξηγεί ο Lars Seier Christensen.\n"Οι σπόροι για τα προβλήματα του ευρώ φύτρωσαν χρόνια πριν... Το ευρώ, από τότε που δημιιουργήθηκε, αποτελεί ένα μεγάλο, πολιτικό project χωρίς όμως θεμέλια...", προειδοποιεί ο ίδιος.\nΚαι καταλήγει: Το πραγματικό πρόβλημα ξεκινά από τους Ευρωπαίους πολιτικούς, που παρενέβησαν στην ελεύθερη αγορά...\nPosted by geokalp at 20:12\nLabels: ΚΥΠΡ, ξένοι οίκοι, ψυχολογία


Γερμανία: Κατασκοπευτικό της Ρωσίας εντοπίστηκε στη Βαλτική και καταδιώχθηκε\nNewsIT Κοσμος Επικινδυνα παιχνιδια: Κατασκοπευτικο της Ρωσιας εντοπιστηκε στη Βαλτικη! «Σηκωθηκαν» καταδιωκτικα απο τη Γερμανια\nΣυναγερμός σήμανε το Σαββατοκύριακό στη Luftwaffe, την Πολεμική Αεροπορία της Γερμανίας, όταν κατασκοπευτικό αεροσκάφος της Ρωσίας παραβίασε τον γερμανικό εναέριο χώρο και εντοπίστηκε στη Βαλτική. Κατεπειγόντως, δύο καταδιωκτικά της Πολεμικής Αεροπορίας της Γερμανίας απογειώθηκαν από βάση στο κρατίδιο Σλέσβιγκ-Χόλσταϊν, μετέδωσε το Γερμανικό Πρακτορείο (dpa).\nΤο αεροσκάφος της Πολεμικής Αεροπορίας της Ρωσίας βρισκόταν στον διεθνή εναέριο χώρο, πάνω από το νησί Ρούγκεν. Τα καταδιωκτικά το προσέγγισαν και το συνόδευσαν ωσότου απομακρύνθηκε από τη Γερμανία.\nΡωσικό αεροσκάφος παραβίασε εξάλλου τον εναέριο χώρο της Δανίας, εξωθώντας το υπουργείο Εξωτερικών στην Κοπεγχάγη να καλέσει τον πρεσβευτή της Ρωσίας για να διαμαρτυρηθεί.\nΤόσο η Δανία, όσο και η Σουηδία ανέφεραν ότι ρωσικό αεροσκάφος Αντόνοφ AN-30 παραβίασε τον εναέριο χώρο και των δύο κρατών το βράδυ της Παρασκευής. Πετούσε ανατολικά του δανικού νησιού Μπόρνχολμ, στη Βαλτική, στα ανοικτά των νοτιοανατολικών ακτών της Σουηδίας.


Οι ωραίες των βορείων προαστίων - Special Edition | Oneman\nΣτα πλαίσια της επιχείρησης Καλλο-κράτης, ενός φιλόδοξου project με στόχο την 'χαρτογράφηση' της ελληνικής ομορφιάς ανά περιφέρειες, έχουμε ήδη κάνει στάση σε Θεσσαλονίκη, Πελοπόννησο, Πειραιά, Δυτική Ελλάδα, νησιά Ιονίου και στα δυτικά προάστια των Αθηνών. Ώρα για τις 'βόρειες' να μας θαμπώσουν με τα κάλλη τους.\nΚάτι περίεργο συμβαίνει με τα καλλιστεία και τα κορίτσια από τα μέρη αυτά. Μάλλον τα σνομπάρουν. Αλλιώς δεν μπορώ να εξηγήσω ότι η μοναδική που θυμάμαι από τα μέρη αυτά (συγκεκριμένα το Χαλάνδρι, με πατέρα πλοίαρχο του Πολεμικού Ναυτικού) είναι η Ρία Αντωνίου, Β' Σταρ Ελλάς 2008, 'σκάντζα' της Αλεξανδράτου ως sex symbol στο αντρικό μυαλό (όταν πρωτοέσκασε μύτη ως Σταρ Πελοπόννησος) και νυν 'καριερίστα' στην Ιταλία. Αν και, στην περίπτωσή της, κάνει για δέκα. Ειδικά αν την έχεις δει ποτέ από κοντά.\nΕνώ επίσης εστεμμένη είναι και η Βριλησιώτισσα Βίκυ Μανώλη, νικήτρια του Miss Europe Face 2005 και γνωστή από τη σχέση της με το Φουστάνο. Μια μελαχρινή πραγματικά να την πιεις στο ποτήρι (βλέπε σικάτη και σέξι) που ποτέ μου δεν κατάλαβα γιατί δεν έγινε τελικά τόσο επώνυμη όσο τα προσόντα της 'επέβαλλαν'.\nΔεν ξέρω γιατί, αλλά αυτό είναι ένα είδος που πολύ ευδοκιμεί στο 'ψυχρό' (τι εννοείς; δεν κάνει σταθερά -3 βαθμούς στην Κηφισιά σε σχέση με τη Γλυφάδα;) κλίμα της περιοχής. Ξεκινώντας με την Κατερίνα Καινούργιου που ξεκίνησε την μεταμόρφωσή της από flat στρουμπουλή μελαχρινή σε τούμπανο πλατινέ λίγο μετά από την αποφοίτησή της από το Λύκειο της στην Πεύκη, όπου γεννήθηκε και μεγάλωσε.\nΜια γυναίκα που κάποιοι την θεωρούν σέξι και κάποιοι όχι, αλλά, ως αίσθηση, σε 'πείθει' ότι έχει μεγαλώσει στα βόρεια. Έχει το συγκεκριμένο αέρα, αν θες, χωρίς να υπάρχει πρόθεση αυτό να ακουστεί 'ρατσιστικό' και βασικά ηλίθιο (όπως είναι όλες, άλλωστε, οι γενικεύσεις).\nΤον ίδιο 'αέρα' διαθέτει και η Ευγενία Μανωλίδου, κόρη βιομηχάνου (που πέθανε όταν εκείνη ήταν 14, αφήνοντας την οικογένεια με οικονομικά προβλήματα) ,η οποία γεννήθηκε στο Νέο Ψυχικό και πήγε σχολείο στο Παλαιό Ψυχικό. Μόνο που εκείνη ήταν καλλονή από τα νιάτα της.\nΌσον αφορά την αγαπημένη μας 'γλωσσοκοπάνα' Λυδία, που γεννήθηκε και μεγάλωσε στα Βριλήσσια, η αλήθεια είναι ότι σου δίνει την αίσθηση ότι μεγάλωσε καρακέντρο. Για την ακρίβεια σε όποια περιοχή του κέντρου είναι χιπ, 1-2 χρόνια πριν αυτή όντως γίνει.\nΚαθώς επίσης και η Πατρίτσια Μίλικ Περιστέρη που αργότερα 'αλλαξοπίστησε' μετακομίζοντας στα νότια.\nΕνώ εξίσου 'μελετηρή' υπήρξε και η Κατερίνα Γερονικολού, το κορίτσι με τα υπέροχα γαλάζια μάτια, που πριν μας συστηθεί με τον Λάκη το Γλυκούλη είχε φροντίσει ήδη να πάρει το πτυχίο της από την Νομική Αθηνών.\nΕδώ στα βόρεια, ακόμη και οι τραγουδίστριες είναι κλασάτες. Ξεκινώντας από την Βριλησιώτισσα Βανέσα Αδαμοπούλου, κόρη λυκειάρχη, 'υπόδειγμα' του πως πρέπει να φοριέται ένα τζιν σορτσάκι και νυν συγγραφέα και πρωταγωνίστρια σε παιδικές παραστάσεις.


ΔΙΑΚΟΣΜΗΣΗ ΕΚΚΛΗΣΙΑΣ ΓΙΑ ΓΑΜΟ - Πως να Στολίσεις το Διάδρομο\nΚαθώς η νύφη πλησιάζει το ιερό, όλα τα βλέμματα είναι στραμμένα επάνω της. Ο διάδρομος που περπατά πρέπει να είναι εξίσου όμορφος με εκείνη.\nPhoto by: http://mikadoweddings.com\nΕίτε μιλάμε για τον διάδρομο μέχρι την πόρτα της εκκλησίας, είτε για το διάδρομο ανάμεσα στα καθίσματα και στις δύο περιπτώσεις πρέπει όλα να είναι τέλεια, καθώς την ώρα που ξεκινά ο γάμος, όλη η προσοχή και όλα τα φλας είναι στραμμένα εκεί.\nΔες μερικούς κομψούς τρόπους για να μετατρέψεις έναν απλό διάδρομο σε πανέμορφο σκηνικό.\n1. Λουλούδια σε στύλους\nΕίναι η κλασική, παραδοσιακή λύση που προτείνουν και τα ανθοπωλεία. Ο στύλος μπορεί να είναι στολισμένος από επάνω έως κάτω ή μόνο στην κορυφή του.\n2. Στύλοι με γάντζο\nΜια έξυπνη παραλλαγή είναι να διαλέξεις στύλους που καταλήγουν σε γάντζους, έτσι ώστε να μπορείς να κρεμάσεις στολίδια της αρεσκείας σου, όπως καλάθια με λουλούδια ή φαναράκια αν ο γάμος είναι αργά το απόγευμα.\n3. Γιρλάντες, σχοινιά και υφάσματα\nΟι στύλοι που ενώνονται με κομψό τρόπο ο ένας με τον άλλο είναι πάντα chic και επιπλέον διαχωρίζουν το πέρασμα του ζευγαριού από τους καλεσμένους. Στο κέντρο του κάθε στύλου κρύψε την ένωση με ένα μικρό μπουκέτο λουλουδιών, ή ένα μεγάλο φιόγκο.\n4. Πέτρινες πλάκες\nΑν ο εξωτερικός χώρος έχει γρασίδι ή χώμα, είναι κατάλληλος για να τον στρώσεις με οβάλ πέτρινες πλάκες στις οποίες θα πατήσεις και οι οποίες δημιουργούν ένα πολύ πιο ανάλαφρο σκηνικό σε αντίθεση με το χαλί.\n5. Ειδικά διαμορφωμένο χαλί\nΑν έχεις την ευχέρεια να αγοράσεις μια μοκέτα αντί να την νοικιάσεις, μπορείς να κάνεις πολλές επεμβάσεις πάνω της, όπως να την χρωματίσεις με τα χρώματα του γάμου σου ή να γράψεις επάνω διάσπαρτες λέξεις, όπως «αγάπη», «ευτυχία», «εμπιστοσύνη», «χαρά» κ.ο.κ\nΠοια νύφη δεν θα ήθελε να πατήσει επάνω σε λευκά ροδοπέταλα; Μπορείς να βάλεις ένα παρανυφάκι μπροστά σου να τα πετάει ή να στρώσεις το διάδρομο από πριν. Αν θέλεις να στρώσεις με ροδοπέταλα το χαλί μέσα στην εκκλησία, προτίμησε τα συνθετικά, καθώς τα φυσικά είναι πιθανό να λεκιάσουν όπως θα τα πατάς.


Ολάντ: Η Γαλλία δίπλα στην Ελλάδα - Τσίπρας: Να αλλάξουμε την Ευρώπη | Ειδησεις\n23/10 / 2015 10:53\nΟ Ολάντ ανέφερε μπροστά στις κάμερες κατά την συνάντηση του με τον κ. Τσίπρας «Η Γαλλία θα είναι δίπλα στην Ελλάδα για να τη στηρίζει. Το προσφυγικό αποτελεί ένα μεγάλο θέμα και η Γαλλία δεν θα εγκαταλείψει τη χώρα σε ό,τι αφορά αυτό το πρόβλημα, υπογράμμισε ο Γάλλος Πρόεδρος.\nΉρθα εδώ με Γάλλους επιχειρηματίες, με ανθρώπους που θέλουν να επενδύσουν στην Ελλάδα, να ενισχύσουν την ανάπτυξη και να μειώσουν την ανεργία. Η αλληλεγγύη δεν μπορεί να είναι μόνο στα λόγια, σημείωσε.\nΑνέφερε ακόμη πως πέρα από τη δημοσιονομική πειθαρχία, η Ευρώπη δεν μπορεί να είναι μόνο αγορά και κοινό νόμισμα.\nΗ χαρά μου θα ήταν μεγάλη, αν δεν συνέβαινε ένα τραγικό ατύχημα στη Γαλλία με 42 θύματα. Γι' αυτό είμαστε βαθιά θλιμμένοι, συμπλήρωσε.\nΑπό την πλευρά του, ο Αλ. Τσίπρας απευθυνόμενος στον Γάλλο Πρόεδρο τόνισε πως «είναι μεγάλη χαρά και τιμή που μας επισκέπτεστε σε μια κρίσιμη στιγμή για την Ελλάδα».\nΟ πρωθυπουργός στις δηλώσεις του έκανε μεταξύ άλλων λόγο για επίσκεψη που πραγματοποιείται σε πολύ κρίσιμη στιγμή. «Ολες οι δυνάμεις που θέλουν την ενωμένη Ευρώπη, την Ευρώπη των αξιών που θα επιστρέψει στην κοινωνική συνοχή και στη δημοκρατία, πρέπει να δώσουν κοινό αγώνα», τόνισε ο Ελληνας πρωθυπουργός και πρόσθεσε ότι: «Με αυτή την έννοια, το μήνυμα αυτής της επίσκεψης σηματοδοτεί την ανάγκη να προστατευτεί η δημοκρατία και η κοινωνική συνοχή στην Ευρώπη».\nΟι επόμενες γενιές δικαιούνται να ζήσουν σε μία Ευρώπη καλύτερη, πρόσθεσε ο Αλέξης Τσίπρας.»\nΤι είπαν Τσίπρας - Ολαντ από το Μαξίμου


Πεζογραφία-Στράτος Μυρογιάννης: «Μυθομανίες» :: Ραδιόφωνο Άνω Βριλησσίων\nΡαδιόφωνο Άνω Βριλησσίων, Ano Vrilissia Radio > Πεζογραφία-Στράτος Μυρογιάννης: «Μυθομανίες»\nΠεζογραφία-Στράτος Μυρογιάννης: «Μυθομανίες»\nπεζογραφία | Στράτος Μυρογιάννης | Μυθομανίες | κριτική βιβλίων\nΎστερα από το πρωτότυπο βιβλίο-μελέτη Από τις ιστορίες μυστηρίου στην αστυνομική πλοκή, που εκδόθηκε το 2012 κι όπου γίνεται λόγος για τα αστυνομικά στοιχεία στα έργα σημαντικών πεζογράφων, όπως ο Βιζυηνός κι ο Παπαδιαμάντης, ο Στράτος Μυρογιάννης εξέδωσε πρόσφατα τη συλλογή διηγημάτων Μυθομανίες. Πρόκειται για ιστορίες με πραγματικά και φανταστικά πρόσωπα, που ως ιδέα παραπέμπουν στο έργο Μυθοπλασίες του Χόρχε Λουίς Μπόρχες. Στην ουσία, τα κείμενα της συλλογής που δεν μοιάζει με συλλογή –αφού ορισμένα πρόσωπα επανεμφανίζονται σε κάποια διηγήματα–, φαίνεται να αποτελούν μυθιστόρημα, ωστόσο δεν είναι μυθιστόρημα. Είναι ένα λογοτεχνικό παιγνίδι που γεννήθηκε στο μυαλό του συγγραφέα και ολοκληρώθηκε στο χαρτί ως λογοτέχνημα.\nΑπό την αρχή γίνεται αντιληπτό το παιγνιώδες του έργου, για το οποίο ο Μυρογιάννης φροντίζει να μας προκαταλάβει στο προλογικό σημείωμα, που τιτλοφορείται «Υστερόγραφο αντί προλόγου». Εκεί διαβάζουμε για κάποιον «δήθεν ιστοριοδίφη», ο οποίος έγραψε ένα πόνημα όπου αποπειράται να εξακριβώσει την πραγματική ταυτότητα των προσώπων που αναφέρονται σε αυτό το λογοτέχνημα. Ο Συγγραφέας του Έργου, διαβάζουμε, διαβεβαιώνει το αναγνωστικό κοινό πως ο ιστοριοδίφης σφάλλει και αν κάποιος φιλαλήθης μελετητής καταφέρει να αποδείξει τους ισχυρισμούς του, ας αποκαλύψει επωνύμως τις αποδείξεις του.\nΣτο κείμενο, τώρα. Στο πρώτο διήγημα, «Η βιβλιοθήκη του Ιάσονα Μαυροκορδάτου-Bodin», γίνεται λόγος για τον Ιάσονα-Μαυροκορδάτο-Bodin, ο οποίος «θα πρέπει να ήταν λόγιος». Ίσως να ήταν βιβλιοσυλλέκτης, αλλά του άρεσε να συστήνεται ως ποιητής. Αδυναμία του ήταν η ποίηση και τα μυστήρια των ανθρώπων. Γεννήθηκε έξω από τη Βιέννη, σπούδασε στο Παρίσι, βρήκε στέγη στο Κέμπριτζ, ταξίδεψε σε όλον τον τότε γνωστό κόσμο και είχε μαθητές σε όλη την Ευρώπη. Είχε σχέσεις με βασιλιάδες και ευγενείς, τον αποκαλούσαν «πρίγκιπα», μα ίσως ήταν ένας κοινός κλέφτης βιβλίων και το όνομά του είναι άγνωστο, ενώ πολλοί πιστεύουν πως αποτελεί έναν θρύλο.\nΕίναι ένα λογοτεχνικό παιγνίδι που γεννήθηκε στο μυαλό του συγγραφέα και ολοκληρώθηκε στο χαρτί ως λογοτέχνημα.\nΚάποτε, το 1453, όταν αλώθηκε η Πόλη από τους Οθωμανούς, ο Ιάσων ταξίδεψε για να δει από κοντά το πρώτο βιβλίο που τύπωσε ο Γουτεμβέργιος. Δεν ήταν η Βίβλος, αλλά μια ποιητική συλλογή με αδέξια ερωτικά ποιήματα που έγραψε ο Γουτεμβέργιος για τον μεγάλο έρωτα της ζωής του, την Κορνέλια Αλδίνα. Η σχέση τους ήταν σύντομη, αλλά κατάφερε να της χαρίσει την ποιητική συλλογή και ένα ζευγάρι παπούτσια από μαλακό δέρμα. Μετά, η κοπέλα πέθανε από πανούκλα κι ίσως δεν πρόλαβε να φορέσει τα παπούτσια ή, ακόμα χειρότερα, δεν πρόλαβε καν να τα δει. Έκλεψε αυτό το βιβλίο και μετά έκλεψε ένα βιβλίο από τη Βιβλιοθήκη του Βατικανού, όπου μπήκε χάρη στη βοήθεια του Πάπα, που ήταν φίλος του: ήταν ο Κατάλογος της Βιβλιοθήκης της Αλεξάνδρειας. Αργότερα, ταξίδεψε στην Ανδαλουσία και επισκέφτηκε το παλάτι Αλάμπρα στη Γρανάδα, που τότε τελούσε υπό αραβική κατοχή, όπως ολόκληρη η Ισπανία. Φιλοξενήθηκε από τον σουλτάνο Ισμαήλ κι έψαξε παντού να βρει εκεί ένα ονομαστό χαμένο βιβλίο, την τραγωδία Αριθμιάδα του Πυθαγόρα, που δεν είχε γράμματα αλλά ήταν γραμμένη επίτηδες με αριθμούς. Κάποια στιγμή, ο Ιάσων εξαφανίστηκε και οι φρουροί του σουλτάνου ανακάλυψαν στο βασιλικό δωμάτιο ένα βιβλίο με ερωτικά ποιήματα· ήταν αυτό που έγραψε ο Γουτεμβέργιος για την Κορνέλια Αλδίνα.\nΚάπως έτσι είναι και τα επόμενα διηγήματα, όπου πρωταγωνιστούν παράξενοι ήρωες, οι οποίοι παραπέμπουν σε ιστορικά πρόσωπα αλλά που δεν είναι, απλώς αποτελούν καρπούς της γόνιμης φαντασίας του Στράτου Μυρογιάννη. Πρόκειται για τον Κορνήλιο Κράνμπερη τον Τραυλό, τον Μπαρτόλο Σιμόνι, το δίδυμο Νικόλας Φλαμέλ και Ισαάκ Νιούτον, τον Σαίξπηρ και τον Μetaxas-Malherbe, τον Ιωάννη Καρτάζηλο και τον Πάπα Ουρβανό Ζ’. Στο βιβλίο υπάρχει ένα Επίμετρο κάποιου Φιλήμονα Έρουλου, όπου το παιγνίδι συνεχίζεται και πληροφορούμαστε από αυτόν πως: «Μύθος είναι ο θετός γιος της Ιστορίας και του Ψέματος. Η πραγματική μητέρα του είναι η Χίμαιρα…».\nΘα κλείσουμε τούτο το σημείωμα με δύο φράσεις από τον Επίλογο του Κώστα Καλφόπουλου, ο οποίος προσπαθεί να ερμηνεύσει για χάρη του αναγνώστη το λογοτεχνικό παιγνίδι του συγγραφέα. Σημειώνει πως: «Ο Στράτος Μυρογιάννης, με τις Μυθομανίες και τους παράδοξους ήρωές του, επιχειρεί κάτι σαν “πειρατικό ρεσάλτο” στα ελληνικά χωρικά ύδατα της μυθοπλασίας». Ρεσάλτο, λοιπόν, ρεσάλτο που δεν έχει προηγούμενο, από όσο γνωρίζουμε, στον χώρο της ελληνικής λογοτεχνίας. Επίσης: «Αιφνιδιάζει ευχάριστα, δοκιμάζει αντοχές (συγγραφικές και αναγνωστικές), αφηγείται γλαφυρά, προσεγγίζει ανατρεπτικά…». Προσυπογράφουμε και αναμένουμε το επόμενο εγχείρημά του.\nGutenberg – Γιώργος & Κώστας Δαρδανός


Η νέα ηγεσία στις Ενοπλες Δυνάμεις\nΟλα τα ονόματα και στα τρία Οπλα μετά τις αποφάσεις που πήρε το ΚΥΣΕΑ.\nΜετά τις αποφάσεις του ΚΥΣΕΑ η ηγεσία των Ενόπλων Δυνάμεων διαμορφώνεται ως εξής:\nΑρχηγός ΓΕΝ: Αντιναύαρχος Ευάγγελος Αποστολάκης, Αρχηγός ΓΕΑ: Αντιπτέραρχος Ευάγγελος Τουρνάς, Αρχηγός ΓΕΣ: Αντιστράτηγος Χρίστος Μανωλάς, Διοικητής 1ης Στρατιάς: Αντιστράτηγος Βασίλειος Τελλίδης, Αρχηγός Στόλου: Αντιναύαρχος Παναγιώτης Λίτσας, Αρχηγός Τακτικής Αεροπορίας: Αντιπτέραρχος Χρήστος Βαΐτσης, Διοικητής Δ’ Σώματος Στρατού: Αντιστράτηγος Χρήστος Χαλκίδης, Υπαρχηγός ΓΕΕΘΑ: Αντιναύαρχος Αλέξανδρος Θεοδοσίου, Επιτελάρχης ΓΕΕΘΑ: Αντιπτέραρχος Γεώργιος Πέτκος, Διοικητής ΑΣΔΕΝ: Αντιστράτηγος Ιωάννης Ηλιόπουλος, Διοικητής Γ’ Σώματος Στρατού (NRDC-GR): Αντιστράτηγος Ηλίας Λεοντάρης, Διοικητής Διοίκησης Αεροπορικής Υποστήριξης: Υποπτέραρχος Χρήστος Χριστοδούλου, Διοικητής Διοίκησης Διοικητικής Μέριμνας Ναυτικού: Αντιναύαρχος Ηλίας Δημόπουλος, Γενικός Επιθεωρητής ΓΕΑ: Υποπτέραρχος Γεώργιος Βορρόπουλος, Γενικός Επιθεωρητής Στρατού: Αντιστράτηγος Αναστάσιος Μανώλας, Α’ Υπαρχηγός ΓΕΣ: Αντιστράτηγος Νικόλαος Δεβετζής, Β’ Υπαρχηγός ΓΕΣ: Αντιστράτηγος Αλέξανδρος Οικονόμου, Επιθεωρητής Αναδιοργάνωσης του Στρατού Ξηράς στο ΓΕΕΘΑ: Αντιστράτηγος Κωνσταντίνος Βελεγράκης, Διοικητής Ανωτάτης Στρατιωτικής Διοίκησης Υποστήριξης Στρατού (ΑΣΔΥΣ): Αντιστράτηγος Πέτρος Γεωργίου, Στρατιωτικός Αντιπρόσωπος στη Στρατιωτική Επιτροπή του Βορειοατλαντικού Συμφώνου (ΣΑ/ΣΕΒΑΣ): Αντιστράτηγος Νικόλαος Ζαχαριάδης, Διοικητής ΣΕΘΑ: Αντιστράτηγος Ανδρέας Ηλιόπουλος.\nΟι τοποθετήσεις που έγιναν σε Στρατό, Ναυτικό και Αεροπορία είναι:\nΣΤΡΑΤΟΣ ΞΗΡΑΣ: Τον Αντιστράτηγο Β. Τελλίδη ως Διοικητή 1ης Στρατιάς, τον Αντιστράτηγο Χ. Χαλκίδη ως Διοικητή Δ’ Σ.Σ.\nΠΟΛΕΜΙΚΟ ΝΑΥΤΙΚΟ: Τον Αντιναύαρχο Π. Λίτσα Π.Ν. ως Αρχηγό Στόλου. Τον Αντιναύαρχο Α. Θεοδοσίου Π.Ν. ως Υπαρχηγό ΓΕΕΘΑ, τον Αντιναύαρχο (Μ) Η. Δημόπουλο Π.Ν. ως Διοικητή ΔΔΜΝ.\nΠΟΛΕΜΙΚΗ ΑΕΡΟΠΟΡΙΑ: Τον Αντιπτέραρχο (Ι) Χ. Βαΐτση ως Αρχηγό Τακτικής Αεροπορίας, τον Aντιπτέραρχο (Ι) Γ. Πέτκο ως Επιτελάρχη ΓΕΕΘΑ, τον Υποπτέραρχο (ΜΗ) Γ. Βορρόπουλο ως Γενικό Επιθεωρητή ΓΕΑ.\nΣΤΡΑΤΟΣ ΞΗΡΑΣ: Τον Αντιστράτηγο Α. Μανώλα ως Γενικό Επιθεωρητή Στρατού, τον Αντιστράτηγο Ν. Δεβετζή ως Α’ Υπαρχηγό ΓΕΣ, τον Αντιστράτηγο Ι. Ηλιόπουλο ως Διοικητή ΑΣΔΕΝ, τον Αντιστράτηγο Η. Λεοντάρη ως Διοικητή Γ’ Σ.Σ. / NRDC-GR, τον Αντιστράτηγο Αλ. Οικονόμου ως Β’ Υπαρχηγό ΓΕΣ, τον Αντιστράτηγο Κ. Βελεγράκη ως Επιθεωρητή Αναδιοργάνωσης του Στρατού Ξηράς στο ΓΕΕΘΑ, τον Αντιστράτηγο Π. Γεωργίου ως Διοικητή ΑΣΔΥΣ, τον Αντιστράτηγο Ν. Ζαχαριάδη ως ΣΑ/ΣΕΒΑΣ, τον Αντιστράτηγο Α. Ηλιόπουλο ως Διοικητή ΣΕΘΑ.\nΠΟΛΕΜΙΚΗ ΑΕΡΟΠΟΡΙΑ: Τον Υποπτέραρχο (Ι) Χ. Χριστοδούλου ως Διοικητή ΔΑΥ.


Παναιτωλικός: Αποχαιρέτισε Κούσα που «ψήνεται» για Άρη - Onsports.gr\nOnsports Team\t24 Ιουνίου 2017, 23:12\nΤρεις αποχωρήσεις από την ομάδα του Αγρινίου που οργανώνεται σε όλα τα μέτωπα.\nΣε τρεις αποδεσμεύσεις προχώρησε το Σάββατο (24/6) ο Παναιτωλικός. Ωστόσο οι Αγρινιώτες ευχαρίστησαν ιδιαίτερα τον επί σειρά αρχηγό τους Γιώργο Κούσα που πρόσφερε τα μέγιστα στον σύλλογο. Επίσης την πόρτα της εξόδου είδαν οι τερματοφύλακες.\nΟ Κούσας πάντως δύσκολα θα μείνει χωρίς ομάδα για μεγάλο διάστημα, μιας και ήδη εξετάζει το ενδεχόμενο να μετακομίσει στη Θεσσαλονίκη και τον Άρη. Δεν αποκλείεται μάλιστα να βρεθεί σύντομα στη συμπρωτεύουσα για να μιλήσει από κοντά με τους «κίτρινους».\n«Η ΠΑΕ ΠΑΝΑΙΤΩΛΙΚΟΣ ανακοινώνει ότι η συνεργασία με τον αρχηγό της ομάδας μας Γιώργο Κούσα, δεν θα ανανεωθεί.\nΟ Γιώργος Κούσας για επτά χρόνια ήταν στην πρώτη γραμμή του Παναιτωλικού, με μεγάλη αγωνιστική προσφορά και ηγετικό ρόλο, πανηγυρίζοντας δύο ανόδους στη Super League και πολλές άλλες διακρίσεις. Εντάχθηκε στην ομάδα μας το καλοκαίρι του 2010 και στο τέλος της σεζόν ο Παναιτωλικός στέφθηκε πρωταθλητής, επιστρέφοντας στη μεγάλη κατηγορία μετά από 34 χρόνια.\nΉταν βασικό στέλεχος στην πρώτη αυτή παρουσία, όπως και στην προσπάθεια επανόδου από τη Football League την περίοδο 2012-2013. Το ίδιο και την τελευταία τετραετία που ο Παναιτωλικός σταθεροποιήθηκε στην κορυφαία κατηγορία του ελληνικού ποδοσφαίρου.\nΕυχαριστούμε επίσης τον τερματοφύλακα Ανδρέα Κολοβούρη για την τριετή συνεργασία μας, όπως επίσης τον τερματοφύλακα Ζαχαρία Καβουσάκη που τους τελευταίους μήνες εντάχθηκε στην ομάδα μας. Ευχόμαστε σε όλους καλή συνέχεια στην καριέρα τους».\n14 λεπτά πριν Κοπεγχάγη-ΠΑΟΚ: Ώρα αντίδρασης στη Δανία\n28 λεπτά πριν Οι αθλητικές μεταδόσεις της ημέρας (20/10)\n2 ώρες πριν Τέλη κυκλοφορίας 2022: Πότε θα αναρτηθούν στο Taxisnet - Τι θα πληρώσουμε


Holiday Blends και άλλους καφέδες δώρων - Μείγματα | Σεπτέμβριος 2020\nHoliday Blends και άλλοι καφέδες\nΗ δημιουργία ειδικών μειγμάτων και προσφορών για τις χειμερινές διακοπές είναι μια μακρόχρονη παράδοση καφέ και, επίσης, μια δροσερή ευκαιρία λιανικής πώλησης για φρυγανιές. Είναι φυσικό: οι νύχτες είναι μεγάλες, τα πρωινά είναι σκοτεινά, οι μέρες είναι κρύες, και ο καφές είναι καλό πράγμα.\nΟι καφετιέρες τείνουν να ικανοποιούν την πρόκληση των χειμερινών διακοπών με διάφορους τρόπους. Το ένα είναι η κατασκευή ειδικών συνδυασμών διακοπών, που συνήθως πηγαίνουν για βαρύ σώμα και υποτιμημένη καρδιά, όπως πολλά από τα παραδείγματα που εξετάστηκαν αυτό το μήνα. Ένας άλλος είναι η εκτόξευση μεγάλων ποσοτήτων προπυλενογλυκόλης και εποχιακής γεύσης (eggnog, Yule log, κανέλα, κ.λπ.) σε ένα όμορφο Περού ή Μεξικό, μια προσέγγιση που δεν εξετάζεται εδώ. Η τρίτη είναι μια διαφορετική στρατηγική εξ ολοκλήρου: πωλώντας ακριβά καφέ φήμης από τη Χαβάη και την Τζαμάικα, πιθανώς ως μια ιδιαίτερη απόλαυση για τον εραστή του καφέ, ένα είδος τροπικής απόδρασης σε ένα κύπελλο.\nΤο πρόβλημα με τα Kona και το Jamaica Blue Mountain ως καφέδες είναι ότι δεν ήταν ιδιαίτερα εντυπωσιακό και δεν έχει τα περισσότερα μείγματα γύρω από αυτές τις γιορτές. Όταν αναθεωρήσαμε το Konas και το Kona με αυτόν τον παρελθόντα Απρίλιο του 2006, βρήκαμε λίγους που έζησαν μέχρι την υπόσχεση αυτής της ευαίσθητης, απαλά φυτικής προέλευσης (Χαβάη καφέδες 2006: Όχι αυτό το έτος).\nΠαραλίες και καφέδες\nΜια τέταρτη επιλογή μπορεί να έχει νόημα για τους φούρνους, η οποία είναι απλώς να προτείνει στους πελάτες σας ως κάτι ιδιαίτερο για τις διακοπές ο πιο ενδιαφέρουσα εποχιακός μονοπαραγωγός καφές που μπορείτε να βρείτε. Γιατί να σταματήσετε με το Κονά και την Τζαμάικα; Υπάρχουν παραλίες και ηλιοφάνεια σε άλλα μέρη του κόσμου του καφέ τον Δεκέμβριο, για να μην αναφέρουμε εξαιρετικούς καφέδες.\nΜια χούφτα από τις εταιρείες καβουρντίσματος που υπέβαλαν καφέδες για τις κριτικές αυτού του μήνα πήραν ακριβώς αυτή την προσέγγιση: μας έστειλαν ένα ζευγάρι νεοσύστατων μονοκατοικιών ως ειδικές προσφορές διακοπών τους. Δύο καφέ της Ανατολικής Αφρικής, η εξαιρετική Κένυα Mamuto από την Terroir Coffee και το ασυνήθιστο νέο Kaffa Forest Ethiopia από τους Paradise Roasters, ξεχώρισαν, η Κένυα Mamuto για την απόλυτη τελειότητα και την κομψότητα και η Kaffa Αιθιοπία για το εντυπωσιακό και ασυνήθιστο προφίλ της. Από την πλευρά μου, ένας από αυτούς τους καφέδες θα έκανε ένα εντυπωσιακό δώρο για τον φανατικό καφέ ή μια εμπνευσμένη συνεισφορά στα συνήθη χειμερινά επεισόδια μαγειρικής επιείκειας.\nΤα Holiday Blends\nΕκτός αν, βέβαια, περιμένουμε κάτι ελαφρώς πιο σκούρο-ψητό, στρογγυλό και πιο καρποφόρο για τις διακοπές, που φαίνεται να είναι η υπόθεση πίσω από τα δεκαπέντε περίπου μίγματα διακοπών που κάναμε για την αναθεώρηση αυτού του μήνα.\nΑυτά τα μείγματα διακοπών το 2006 έπεσαν σε τρεις κατηγορίες. Το εντυπωσιακό και εξωτικό, με ξεκάθαρη χρήση των ξηρών επεξεργασμένων καφέδων από το Κέρας της Αφρικής (η 93η ονομαστική επέτειος από το Barefoot Coffee και τα ενδιαφέροντα, αν και λίγο αδέξια πρωτότυπα Χριστούγεννα από τον καφέ Klatch). Η ήσυχη και πλούσια, με στρογγυλά συγκρατημένη οξύτητα και (συνήθως) ένα άγγιγμα φρυγανιάς (τα περισσότερα από τα άλλα μείγματα διακοπών). Και τα άσχημα ψημένα και κακώς προερχόμενα, ευτυχώς όχι πολλά και κανένας δεν εξετάζεται εδώ.\nΣχεδόν Πολύ Συμφωνική;\nΕκτός από το 90-και-πέρα Barefoot επετείου Blend και Καλά Χριστούγεννα Klatch Αρχικό τα Χριστούγεννα, τα οποία και τα δύο βγήκαν στο σκέλος εννοιολογικά, τα άλλα μείγματα διακοπών φάνηκαν σχεδόν με επιτυχία χαμηλά και ευχάριστα, όπως οι επισκέπτες δείπνου που είναι τόσο εύκολο να πάρει μαζί με ότι στο τέλος δεν μπορείτε να αποφασίσετε αν ήταν ήσυχο διασκέδαση ή οριοθέτηση βαρετό.\nΠαρ 'όλα αυτά, όλα τα μείγματα διακοπών που εξετάστηκαν εδώ έδειξαν μια ξεκάθαρη, αν και μετριέται καφέ νοημοσύνη και συναντήσαμε όπως διακριτικά διαφορετικά. Ο συνδυασμός διακοπών Quartermaine, για παράδειγμα, ήταν μια ωραία επίδειξη ενός φρέσκου ψημένου ψητού ψητού με τις χαρακτηριστικές (και για μένα αρκετά ελκυστικές) πικάντικες νότες γκρέιπφρουτ που χαρακτηρίζονται από κάποια προέλευση που έφεραν σκούρο ψητό. Η ανταλλαγή καφέ Orleans τόνισε το σώμα και ένα στρογγυλό, σαν μπανάνα φρούτα, ενώ το Willoughby έδειξε μια ευχάριστη ισορροπία από ψημένο και γλυκιά οξύτητα χαρακτήρα.\nΟι αρωματισμένες επιλογές\nΤέλος, μια λέξη για τα αρωματισμένα μείγματα διακοπών, τα οποία οι περισσότερες χονδρικές εταιρείες ψησίματος αισθάνονται ότι πρέπει να παράγουν για να ευχαριστήσουν τους πελάτες και να γεμίσουν καλάθια δώρων. Τα περισσότερα από αυτά τα μείγματα έχουν φανταχτερούς υπότιτλους για καραμέλες ή για γροθιές, υποσχόμαστε ένα είδος επιδοκιμασίας με επιδόρπιο, αν είναι χαμηλής περιεκτικότητας σε θερμίδες και επιδοκιμάζουμε θετικά με την οσμή προπυλενικής γλυκόλης που διαπερνάει, το σχεδόν καθολικό μέσο που χρησιμοποιείται για να φέρει γεύση στα φασόλια και πέρα από το κύπελλο.\nΔεν εξετάζουμε αυτούς τους καφέδες με βάση την προπυλένιο-γλυκόλη, πρώτα επειδή δεν φαίνονται να ανήκουν σε μια δημοσίευση που παίρνει σοβαρά τον καφέ ως ανθρώπινη τέχνη που πραγματοποιείται σε διάλογο με τη φύση και, δεύτερον, διότι μυρίζουν το εργαστήρι άσχημα ότι όταν τους φτιάχνουμε κύπελλο πρέπει να το κάνουμε (κυριολεκτικά) στην αποθήκη.\nΩστόσο, λάβαμε έναν καφέ με γεύση που ήταν ένα αφιέρωμα στον περιορισμό: το Moore Coffee Holiday Blend, το οποίο πρόσθεσε αρκετά από μια πορτοκαλιά γεύση σε έναν ήχο, τονωμένο, πιο σκούρο καβουρδισμένο καφέ για να εισαγάγει λεπτές νότες που ώθησαν το φάκελο καφέ χωρίς να το εξουδετερώνει ή να παράγει κάτι περισσότερο από ένα ελαφρύ φάντασμα από μεταλλική επίγευση. Εάν θέλετε να δοκιμάσετε έναν καφέ με γεύση που πραγματικά καταφέρνει να παραμείνει ένας καφές και όχι ένα υγρό γλυκό κακάο, δοκιμάστε το (Moore Coffee & Tea, www.moorecoffee.com). Δεν εξετάζεται εδώ, απλώς και μόνο επειδή φαίνεται να υπάρχει η βάση για τη σύγκριση της ιδιαίτερης μορφής επιτυχίας με την επιτυχία των καφέδων που δεν χρησιμοποιούν τεχνητούς ενισχυτές γεύσης, καθώς θα επιχειρούσε να αξιολογήσει μια πολύ καλή απόδοση τραμπολίνο στο πλαίσιο ενός γυμναστική.


μη μαδάς τη μαργαρίτα: Το μετέωρο βήμα της Δημoκρατικής Αριστεράς\nΤο μετέωρο βήμα της Δημoκρατικής Αριστεράς\nΟμιλία του μέλους της ΕΕ της ΔΗΜΑΡ Σταύρου Λιβαδά, στη συνεδρίαση της ΚΕ της 21/9/13\nΤρείς μήνες πέρασαν από τη στιγμή που φύγαμε από την κυβέρνηση και, ως κόμμα, βιώνουμε δυο αλληλοτροφοδοτούμενες καταστάσεις. Η πρώτη συνίσταται στη σταθερή και εμφανή αποδοκιμασία του εκλογικού σώματος, για αυτή μας την επιλογή. Όλες οι δημοσκοπήσεις δείχνουν μια συνεχή πτώση των ποσοστών μας, ακόμη και κάτω από τα όρια εισόδου του κόμματος στη Βουλή. Όμως δεν είναι μόνο οι εν γένει ψηφοφόροι που δεν εγκρίνουν την επιλογή μας. Το κόμμα παρουσιάζει πολύ χαμηλή συσπείρωση των ψηφοφόρων του, λένε τα δεύτερα στοιχεία των δημοσκοπήσεων:τουτέστιν η πλειονότητα όσων μας ψήφισαν στις τελευταίες εκλογές, θεωρώντας μεγάλο λάθος αυτή μας την επιλογή δηλώνει πως δεν θα μας ξαναψηφίσει. Το πολιτικό μας ακροατήριο, ο κόσμος που μας ανέβασε από το πολιτικό περιθώριο στο κέντρο της πολιτικής σκηνής, μας εγκαταλείπει.\nΗ δεύτερη πλευρά της τωρινής μας κατάστασης είναι η εμφανής έλλειψη πολιτικού σχεδίου και ταυτότητας. Οι ανεπαρκείς και αντιφατικές, (με συνεχείς ανακοινώσεις και δηλώσεις) εξηγήσεις μας, γιατί φύγαμε από την κυβέρνηση, ακολουθούνται από τις παλινωδίες μας στις προσπάθειες που κάνουμε να επαναπροσδιορίσουμε την ανάλυσή μας για το πρόβλημα της χώρας και την πολιτική μας πρόταση για τη διέξοδο από την κρίση.\nΛέμε, λοιπόν, για να δικαιολογήσουμε τη φυγή μας, πως οι «κυβερνητικοί μας εταίροι» δεν τήρησαν τις συμφωνίες, δεν άκουγαν τις προτάσεις μας, πως η ΝΔ μας ωθούσε προς συντηρητικές ή και αυταρχικές κατευθύνσεις, πως το ΠΑΣΟΚ, λόγω των αδυναμιών του ενέδιδε σ αυτή τη συντηρητική στροφή και άλλα ηχηρά παρόμοια. Μα έτσι είναι σαν να ομολογούμε πως «είδαμε φως και μπήκαμε» στην κυβέρνηση, πως δεν γνωρίζαμε την περιπλοκότητα και τη συνθετότητα της κρίσης, τις δυσκολίες του εγχειρήματος. Κάναμε σαν να μην γνωρίζαμε πως για την έξοδο από το τούνελ έπρεπε να συνδυαστεί η δημοσιονομική προσαρμογή, με την παραμονή στην ευρωζώνη και την ανασυγκρότηση όλων των κρίσιμων τομέων της χώρας: της παραγωγής και της οικονομίας, της διοίκησης, του κοινωνικού κράτους, της ασφάλισης, της υγείας, της παιδείας, του πολιτικού μας συστήματος. Κάναμε σαν να μην γνωρίζαμε πως αυτό σήμαινε λιτότητα, σύντροφοι και πως η προσπάθεια θα ‘πρεπε να ταν τα μέτρα να κατανεμηθούν δίκαια και να προστατευθούν οι πλέον αδύναμοι. Κάναμε σαν να μην γνωρίζαμε πως για να αποδώσουν τα μέτρα απαιτούνταν χρόνος, πολιτική σταθερότητα, ομοψυχία, δημοκρατική ομαλότητα. Κάναμε σαν να μην γνωρίζαμε πως για να γίνουν όλα αυτά δεν υπήρχε άλλος δρόμος , παρά να συνεργαστούμε με αυτούς που είχαν, μεν, την κύρια ευθύνη για την κατάσταση στην οποία έφτασε η χώρα, ήταν όμως , υποχρεωμένοι, και αυτοί, πλέον, να αναθεωρήσουν άρδην τις ώς πριν την κρίση επιλογές τους. Κάναμε σαν να αγνοούμε παντελώς τι υποσχεθήκαμε, τι είπαμε, μπαίνοντας στην κυβέρνηση. Όχι σύντροφοι. Είναι πολιτική αφέλεια να ομολογούμε πως δεν τα γνωρίζαμε όλα αυτά. Είναι υποτιμητικό για όσους από μας πίστεψαν, δούλεψαν, αγωνίστηκαν, για όσους έδωσαν βάση στις υποσχέσεις μας. Δεν δικαιούμαστε να ακυρώσουμε τον εαυτό μας. Όπως δυστυχώς διαπιστώνουμε , δεν μας το συγχωρούν ούτε οι ψηφοφόροι μας !\nΜετά την αποχώρηση από την κυβέρνηση μπήκαμε στις παλινωδίες της αναζήτησης του νέου ρόλου μας στα πολιτικά πράγματα και της πολιτικής μας πρότασης για τη διέξοδο από την κρίση. Λέμε πως έχουμε, πλέον, μια συντηρητική, μονοκομματική μάλιστα, κυβέρνηση. Πιστεύουμε πως η κατάσταση αυτή δεν μπορεί να αλλάξει, αλλιώς δεν θα φεύγαμε από την κυβέρνηση. Ωραία ώς εδώ. Μπορεί να υπάρξει και ποια λύση μέσα από την παρούσα Βουλή; Με την παρούσα πλειοψηφία και άλλον πρωθυπουργό; Ποιόν; Πως; Με άλλη πλειοψηφία; Δηλαδή κυβέρνηση Σύριζα, με Ανελ., ένα κομμάτι του Πασόκ και ίσως εμάς; Τολμούμε να το πούμε; Ή πιστεύουμε πως μπορεί να γίνει μια οικουμενική κυβέρνηση, όπως άκουσα το σ. Θόδωρο ( Μαργαρίτη) να λέει κάπου; Μήπως θέλουμε εκλογές ή δεν θέλουμε; Αν ναι , ας πούμε καθαρά τα επιχειρήματά μας. Αν όχι προκύπτει αδιέξοδο και αυτοϋποβιβαζόμαστε στο ρόλο του παρατηρητή και της οιονεί προγραμματικής αντιπολίτευσης. Μιας δύναμης που παρατηρεί, κάνει κριτική και αντιπροτάσεις, ελπίζοντας πως αυτές θα εισακουστούν, από ποιόν άραγε; Από την κυβέρνηση; Μα αυτή δεν αλλάζει πολιτική! Από την τρόικα; Μα δεν διαλεχτήκαμε, ούτε λεπτό μαζί της! Και ποιες ακριβώς προτάσεις; Αμφισβητούμε όσα πριν λίγο λέγαμε και πράτταμε ως κυβέρνηση. Διολισθήσαμε προς τις θέσεις του Σύριζα για το έλλειμμα, για το χρέος. Αναθεωρούμε επιλεκτικά τις θέσεις για τις αποκρατικοποιήσεις. Καταλάβατε ποια θέση έχουμε στο καυτό θέμα της παιδείας; Τι λέμε για τις κινητοποιήσεις στα πανεπιστήμια και για την απεργία των εκπαιδευτικών; Είναι το μείζον πρόβλημα της αναδιάρθρωσης της δευτεροβάθμιας εκπαίδευσης, στην παρούσα συγκυρία, η διδασκαλία των αρχαίων και το μάθημα των θρησκευτικών; Μα τα λέμε στο πρόγραμμά μας, αντέτεινε η φίλη μου η Μαρία Ρεπούση, στις κριτικές που της και μας έγιναν. Μα είναι η πολιτική απαγγελία θέσεων; Πιστεύουμε πως ό,τι λέμε στο πρόγραμμά μας βραχυπρόθεσμο, μακροπρόθεσμο, είναι άμεσα υλοποιήσιμο; Φοβάμαι πως λειτουργήσαμε και σε αυτό το θέμα, βολονταριστικά, αριστερίστικα θα λέγαμε. Δηλαδή αποπροσανατολιστικά, δηλαδή λάθος. Ίσως το «κάψαμε» για καιρό μάλιστα.\nΤελευταία ομολογώντας έμμεσα, το λάθος μας, την αδυναμία μας να έχουμε μια έγκυρη πρόταση πολιτικής διεξόδου. προβάλλαμε την ιδέα του τρίτου πόλου. Αποκλείσαμε Πασόκ και Βενιζέλο και διαδοχικά προτείνουμε προς κινήσεις και πρόσωπα: έναν αστερισμό περί τη Δημάρ, μια συνεύρεση, συσπείρωση, συμμαχία δεν έχω καταλάβει τι ακριβώς, γιατί η θέση προσαρμόζεται αναλόγως των ιδιαιτεροτήτων του εκάστοτε συνομιλητή.\nΔιάβασα, άκουσα και το λόγο του προέδρου. Τίποτε καινούριο. Για την ακρίβεια υπάρχει κάτι καινούριο, που πιστεύω πως μόνο εκ παραδρομής και όχι από υπαρξιακή αγωνία αναφέρεται. Είναι η απειλή πως δεν θα στηρίξουμε όσους υποψηφίους δημάρχους θελήσουν να συνδεθούν με «…ειδικά πολιτικά εγχειρήματα..», δηλαδή να συμμετάσχουν στην πρωτοβουλία- όχι τη δική μας- για την κεντροαριστερά. Η θέση μας για την αυτονομία των μαζικών χώρων τροποποιείται: όσοι ασχολούνται με τους μαζικούς χώρους, δεν έχουν δικαίωμα να λειτουργούν ως πολίτες, δεν έχουν δικαίωμα να έχουν πολιτικές προτιμήσεις, δεν έχουν δικαίωμα να δραστηριοποιούνται πολιτικά! Φοβάμαι πως δεν έχουμε αντιληφθεί πως υποκλινόμαστε έτσι προς κάποιες ολοκληρωτικές αντιλήψεις ξένες με την ανανεωτική αριστερά. Δεν κατανοούμε πως έτσι αποδοκιμάζουμε τα ίδια μας τα μέλη που δραςτηριοποιύνται στους μαζικούς χώρους στην αυτοδιοίκηση, στο συνδικαλισμό. Αυτούς που δεν κρύβουν, αλλά προβάλλουν με καμάρι την κομματική και αυτοδιοικητική ή συνδικαλιστική τους ιδιότητα. Όχι άλλα λάθη, όχι τέτοια λάθη.\nΗ αποχώρησή μας από την κυβέρνηση συνεπάγεται τη μεγάλη πολιτική μας πτώση. Η αγωνία να ανακάμψουμε με κάθε τρόπο , χωρίς να αναγνωρίσουμε το λάθος μας οδηγεί να απωλέσουμε σχέδιο και ταυτότητα. Ήδη αδυνατούμε να αναστείλουμε την πολιτική αιμορραγία μας. Μετράμε απλώς κι άλλες αποχωρήσεις στελεχών και μελών, βιώνουμε ανήμποροι να αντιδράσουμε την πολιτική παραλυσία των οργανώσεων, την αποδόμηση του κόμματος.\nΝομίζω πως χωρίς άλλη καθυστέρηση και δολιχοδρομίες πρέπει να αναθεωρήσουμε πλήρως την πορεία μας: να συμβάλλουμε χωρίς ηγεμονισμούς και αποκλεισμούς στη μια και μοναδική προσπάθεια για την συγκρότηση του πολυκεντρικού πολιτικού πλαισίου συσπείρωσης των ευρύτερων δυνάμεων της κεντροαριστεράς.\nΑναρτήθηκε από Λεωνίδας Καστανάς στις 7:07 π.μ.\nTassosAnastassopoulos 24 Σεπτεμβρίου 2013 - 7:49 π.μ.\nΤα πάντα, στην ζωή, είναι θέμα συνηθείας. Ο κ. Λιβαδάς, ως παλαιός σταλινικός, που είναι, αρνείται να αποδεχθεί την σκληρή πραγματικότητα, επειδή αντιστέκεται στην δύναμη της συνήθειας. Όμως, αυτή του η στάση είναι ζήτημα χρόνου να αλλάξει. Και με τον καιρό, θα αλλάξει.\nIt's a lot of water under the bridge. Θα συνηθίσει...\nΑνώνυμος 24 Σεπτεμβρίου 2013 - 12:15 μ.μ.\nΘαυμάσια η τοποθέτηση του Σταύρου!\nBracca Leone 24 Σεπτεμβρίου 2013 - 6:56 μ.μ.\nΤο συμπέρασμα της ομιλίας¨στην τελευταία παράγραφο: "Νομίζω πως χωρίς άλλη καθυστέρηση και δολιχοδρομίες πρέπει να αναθεωρήσουμε πλήρως την πορεία μας: να συμβάλλουμε χωρίς ηγεμονισμούς και αποκλεισμούς στη μια και μοναδική προσπάθεια για την συγκρότηση του πολυκεντρικού πολιτικού πλαισίου συσπείρωσης των ευρύτερων δυνάμεων της κεντροαριστεράς.". Με απλά λόγια στη νεκρανάσταση του ΠΑΣΟΚ. Ολική επαναφορά όπως λέει ο Βενιζέλος. Ε, όχι σύντροφε.\nΠαπαρούνα Παπά 30 Σεπτεμβρίου 2013 - 5:17 μ.μ.\nΝαι, θεωρώ ότι ανήκω στην Κεντροαριστερά. Και ναι ψήφισα ΔΗΜΑΡ ακριβώς για να είναι ένα κόμμα που θα συγκρατεί τόσο τη δεξιά (ΝΔ, ΠΑΣΟΚ), όσο και την "αριστερά" (ΣΥΡΙΖΑ), σε Κυβερνήσεις συνεργασίας. Γι' αυτό και δεν μου πολυάρεσε που έφυγε από την Κυβέρνηση. Όμως θα την ξαναψηφίσω. Γιατί το μη χείρον, βέλτιστον.


Βαρσοβία 4 ημέρες\nΚΑΘΕ ΤΡΙΤΗ & ΚΥΡΙΑΚΗ\nΠρωινή συγκέντρωση στο αεροδρόμιο Ελ. Βενιζέλος & πτήση με τις Πολωνικές Αερογραμμές (LOT) για τη γοητευτική πρωτεύουσα της Πολωνίας και πατρίδα του μεγάλου μουσουργού Σοπέν, Βαρσοβία. Άφιξη και απευθείας ξενάγηση στη πόλη που κατέχει μια θέση στον κατάλογο της πανανθρώπινης πολιτιστικής κληρονομιάς της UNESCO. Θα ξεκινήσουμε απο τη παλιά πόλη στις όχθες του ποταμού Βιστούλα, όπου στη κεντρική πλατεία δεσπόζει το άγαλμα του βασιλιά Σίγκισμουντ μπροστά απο το Βασιλικό Ανάκτορο. Το ιστορικό κέντρο φιλοξενεί αναρρίθμητες εκκλησίες όπως τον εντυπωσιακό Καθεδρικό του Αγ. Ιωάννη που περιλαμβάνει τάφους ιπποτών & αντιβασιλέων επιφανών πολιτών. Συνεχίζουμε με την ανακαινισμένη πλατεία (Rynek) όπου αποτελεί ένα θαύμα μιας και οι φωτογραφίες της απεικονίζουν τη καταστροφή εν καιρό πολέμου σε αντίθεση με σήμερα που είναι ήδη γεμάτη δημοτικά κτίρια και πλακόστρωτα. Ολοκληρώνουμε τη περιήγηση μας χωρίς να παραλείψουμε να επισκεφτούμε το ασύγκριτο πάρκο Λαζένκι, με ένα απο τα διαμάντια του πολωνικού στέμματος, το «Παλάτι στο Νησί» γεμάτο κιόσκια, καφέ εστιατόρια, λίμνες, θέατρα κα. Μεταφορά στο ξενοδοχείο.\n2η μέρα: Βαρσοβία (προαιρετική εκδρομή στη Κρακοβία με το τρένο!)\nΠρόγευμα και ημέρα στη διάθεση σας. Προαιρετικά επιλέξτε επίσκεψη στο Ζελαζόβα Βόλα, τη γενέτειρα του Φρειδερίκου Σοπέν. Επισκεφτείτε τη οικία του διάσημου Πολωνού μουσικού συνθέτη και οι λάτρεις της\nκλασσικής μουσικής αγοράστε CD με τα αγαπημένα έργα όπως Πόλκες & Μαζούρες. Επιστροφή στη Βαρσοβία και περπάτηστε στον εμπορικό δρόμο Nowy Swiat με ποικιλία καταστημάτων, κομψές μπουτίκ, νεωτεριστικά μπιστρό, μπαρόκ ύφους ναούς, εστιατόρια, καφέ κα.\n4η μέρα: Βαρσοβία - Αθήνα\n-Αεροπορικά εισιτήρια με AEGEAN AIRLINES\n-3 διαν/σεις με πρωινό μπουφέ σε ξενοδοχείο 3*, 4*, 5*\n-Μεταφορές από & προς τ’ αεροδρόμιο\n-Ελληνόφωνη ξενάγηση στη Βαρσοβία\n-Φόροι αεροδρομίων € 130\n-κόστος αποσκευής για πτήσεις Α3 (40€ το άτομο)\n- εισιτήρια τρένων\nΣΗΜΕΙΩΣΗ : Η ροή των ξεναγήσεων μπορεί να αλλάξει ανάλογα με τα ωράρια πτήσεων και λειτουργίας χώρων και μουσείων. Το τελικό ημερήσιο πρόγραμμα θα το παραλάβετε με το ενημερωτικό σας. Οι τιμές δεν ισχύουν\nσε περιόδους εκθέσεων, συνεδρίων και εορτών.


Πότε επιστρέφει ο Τιλί - RedNews.gr - Τα νέα του Ολυμπιακού\nΈνας απο τους μεγάλους άτυχους και απόντες της φετινής σεζόν, ήταν ο Κιμ Τιλί, ο οποίος λίγο πριν απο την πρεμιέρα της Euroleague,έναντι της Μπασκόνια, τραυματίστηκε σοβαρά για πρώτη φορά στην καριέρα του, καθώς στο ζέσταμα υπέστη απόσπαση του τένοντα του μακρού προσαγωγού απο την έκφυσή του, με αποτέλεσμα να μην γλιτώσει το νυστέρι. Η αποθεραπεία του, ώστε να επιστρέψει στα γήπεδα, υπολογιζόταν στους 4,5-5 μήνες, αλλα όπως φαίνεται η αποθεραπεία είναι σε καλύτερο δρόμο, απ’ όσο αναμενόταν.\nΜετα τον τραυματισμό του, ο Ολυμπιακος βρήκε τον αντικαταστάτη του, τον Κάιλ Ουίλτζερ, αλλα όπως και να το κάνουμε, ο ιδανικός για μπακ-απ του Πρίντεζη, θεωρείται ο Κιμ Τιλί, ο οποίος εκτος απο σουτ, διέθετε σκληράδα και εμπειρία, κάτι που λείπει απο τον Γουίλτζερ.\nΓια τον Τιλί, απομένουν δύο στάδια για να γυρίσει στην ενεργό δράση. Αρχικά, να αρχίσει την ομαδική προπόνηση χωρίς επαφές και ακολούθως την ομαδική προπόνηση με επαφές, δηλαδή κανονικά. Όπως και ο Σπανούλης. Μάλιστα, αναφέρεται, ότι ”τρέχει” για τον τελικό κυπέλλου με την Άεκ. Όσο είναι δυνατόν, η προσδιόριση του χρονικού σημείου, που θα επιστρέψει, είναι στα μέσα Φεβρουαρίου.\nΕίτε προλάβει τον τελικό, είτε όχι, ο Τιλί είναι άξιος συγχαρητηρίων για την ηρεμία που έβγαζε στην ομάδα, όσο ήταν τραυματίας, αλλα και για την αντιμετώπιση που είχε σχετικά με τον τραυματισμό και την αποθεραπεία του. Σαφώς, αφού γυρίσει υγιής, θα αποτελεί μια σημαντική μονάδα, η οποία μόνο καλό θα κάνει στην ομάδα.